Buhez ar Zent. pages 336, 337. Encyclopédie Marikavel.\nC'houec'hvet devez a viz Mae\nEr gôter eoul herret (95)\nYan eo an hini a viras e ene bepred dinam; etouez an Ebestel, eo ar yaouankan hag ar muian henvel ouz Jezuz. Ne oa ket en em staget ouz den ebet, zoken dre liammou ar briedelez; kurunen e yaouankiz a oa war e dâl, pa reas Hon Zalver anaoudegez gantan, hag abalamour d'e yaouankiz hag abalamour d'e werc'hded, e oa ar muian-karet gant Mab Doue.\nEr goan divezan, e harpas e benn war galon zakr hon Zalver Jezuz-Krist; d'ar Zul-Fask, e redas gant Per d'ar be hag en ern gavas da gentan. Gwelet a reas ar pez a welas Per, hag epad ma oa heman c'hoaz war var, e kredas oa savet an Otrou eus a varo da veo.\nNebeut deiou goude, e oa gant an Ebestel-all o pesketa, war lenn Jenezareth. Jezuz a oa war an torrôd hag an Ebestel ne ouient ket piou a welent. Yan hepken, an den yaouank gwerc'h, a anavezas raktal Jezuz, ar werc'hded en em c'hrêt den, hag a lavaras da Ber : « An Otrou eo ! »\nGoude lein wrar an teven, Jezuz a hanvas adarre Per penn an lliz hag a roas da anaout d'ezan, dre gomzou goloët, doare e verzerenti. Prins an Ebestel a c'houlennas raktal ouz e vestr, en eur gomz diwar-benn e vignon : « Otrou, ha heman, petra c'hoarvezo gantan ? »\nJezuz a lavaras : « Ma fell d'in e chomfe evelse betek ma teuin, petra ra ze d'it ? Evidout, heul ac'hanon. »\nSevel a reas brud etouez ar breudeur, evel m'en em hanve ar gristenien gentan, ne dlee ket an diskib-ze mervel.\nJezuz n'en devoa ket lavaret da Ber : « Ne varvo ket » ; mes : « Ma fell d'in e chomfe evelse betek ma teuin, petra ra ze d'it ? »\nEn gwirione, sant Yan ne varvas ket dre ar verzerenti, evel sant Per, mes dre gozni.\nEn amzer Domisian, koulskoude, herve lavar Tertullian, e oe stlapet en eur gôteriad eoul bero, en kichen an nor latin, en Rom.\nKement-se, elec'h ober droug d'ezan, hen krenvaas hag hen yaouankaas. Goude eun hevelep burzud, e oe harluet en enezen Patmos, elec'h ma skrivas an Apokalyps, loden divezan ar Skritur-Zakr.\nYan a oe eun abostol, eun avieler hag eur profed; abostol, dre ma skrivas d'an ilizou evel eur mestr; avieler, dre ma skrivas levr an Aviel, ar pez ne reas abostol-all ebet nemet Maze hag hen; profed, rak gwelet a reas, en enezen Patmos, an amzer da zont dizolo dirak e zaoulagad.\nEürus ar re c'hlan a galon, rak gwelet a refont Doue.\nAn dud glan, pe i a zo glan dre n'o deus ket pec'het biskoaz, pe i a zo glan dre m'o deus gwalc'het rnat o fec'hejou, ar re-ze a zo al lemman daoulagad o eneou, hag a zigemer buhannan gwirioneziou ar fe. Kement-se zo es da gompren.\nGwirioneziou ar skiant-vat ne zellont nemet ouz ar spered; ar skiant-vat a Javar eo an hent eun an hent berran da vont eus eul lec'h d'eun all, eo berroc'h eta mont eus Brest da Roazon, dre Zant-Brieg, eget n'eo mont dre Wened; ar wirione-ze. n'eus poan ebet ouz he digemer; ne ra na droug na vad d'ar galon, ne zell nemet ouz ar spered.\nEvit gwirioneziou an fe, n'eo ken memes tra; ar re-man ne zellont ket hepken ouz ar spered, mes ive ouz ar galon; abalarnour da ze, e lavarer a-wechou n'eo ket ken skler gwirioneziou ar fe ha gwirionezimi ar skiant-vat.\nPa zeller piz, koulskoude, n'eus kemm ebel etreze.\nAr skiant-vat a lavar : « An hent eün eo an hent berran da vont eus eul lec'h d'eun all. » Ar fe a lavar : « Na ret ket d'ho nesan ar pez ne garfec'h ket a vefe grêt d'ac'h ho-unan. ». An diou wirione-ze, pa zeller piz, a zo ken skler ha ken skler an eil hag eben. Ha koulskoude, meur a hini, hag a gredo ar gentan, o devo poan o kredi an eil, abalamour m'eo red reizan ar vue war ar pez a greder, hag eno eo eman an dalc'h.\nJezuz-Krist a zo Doue. Kement-se zo skler hag anat da bep den. Meur a hini, koulskoude, n'hen kredont ket. Perak ? Nemet abalamour ne gavont ket en o c'halon nerz awalc'h da reizan o bue diouz e gomzou ?\nOh ! ma vije bet awalc'h, evit bezan kristen, kaout kaer bue ha kenteliou Jezuz Krist, e vije bet ken alïes a gristen hag a zen a deu da anaout Jezuz-Krist; mes n'eo ket evelse eman an treo.\nJezuz-Krist a fell d'ezan e karfemp anezan, da gentan, eus hon holl nerz ; fellout a ra d'ezan e karfemp hon nesan, betek en em ankouât hon unan; fellout a ra d'ezan e karfemp, zoken, hon enebourien, e pardonfemp aneze seitek gwech ha tri-ugent.\nAn dra-ze a fell d'ezan hag eleiz a dreo-all c'hoaz; n'eo ket souez eta e vefe tud hag o defe diegi evit kredi eo Jezuz-Krist Doue; o c'halonou zo stag ouz an douar; an dud glan, ar re-ze n'o deus poan ebet evit kredi en Jezuz-Krist.\nEn nenv, an dud gwerc'h a heuilh an Oan dre mac'h a ; war an douar eo memes tra; seul-vui eo glan an ene ha seul-vui eo lechet d'en em stagan ouz Jezuz. An eneou sôtret, speget en o fank, n'o deus ket a nerz da zevel diouz an douar evit nijal warzu Doue.


Frederig II an Impalaeriezh Santel, pe Friedrich II pe Friedrich von Hohenstaufen en alamaneg, ganet e Jesi, e-tal Ancona en Italia, d'ar 26 a viz Kerzu 1194, ha marvet d'an 13 a viz Kerzu e 1250 e Castel Fiorentino, e-tal Lucera ha San Severo, a oa roue Sikilia, roue ar Romaned, Impalaer Santel, ha roue Jeruzalem adalek 1220.\nBec'h en doe hep distag gant ar bibien hag ezkumunuget e voe div wech. An Antekrist a veze graet anezhañ gant ar pab Gregor IX. Desket bras e oa, c'hwec'h yezh a gomze: latin ha gregach, sikilianeg, arabeg, normaneg, hag alamaneg. En e lez e tegemere skiantourien a bep bro, troet e oa gant ar jedoniezh hag an arzoù. Sevel a rae kestell diwar e raktresoù. Darempredoù mat en devoa gant ar Vuzulmaned ha kas a reas da benn ar c'hwec'hvet kroazadeg hep brezeliñ, hag an eil den e oa da adkemer al lec'hioù santel ar gristeniezh goude Godefroy de Bouillon.\nDimezioù ha bugale


Abadenn c’hoariva ha sonerezh liseidi Diwan Karaez - C’hoariva\nDegemer al lec’hienn > Ar strolladoù > Strolladoù ar re yaouank > Abadenn c’hoariva ha sonerezh liseidi Diwan Karaez\nGwener 5 a viz Mezheven 2015\nProgramm an nozvezh :\n"War zu an heol" gant ar strollad Strolardoñs, krouidigezh a-stroll kaset da benn gant Yann-Fañch Jacq ha leurennet gant Paskal Cariou.\nTri bugel a zihun eus ar mintin, kollet ganto o zud met lezet zo bet ganto un diñs hag ul lizher, o lâret e oant aet war-zu an heol. Ha setu ar vugale o stlepel an diñs, o vont war-raok war ar c’hoari hag o vont neuze a vro da vro, en dezerzh, e ti ar rouanez fall, er junglenn, e-touez ar Vaoried, evit en em gavout er gêr en-dro... Hag un hunvre e oa, pe ar wirionez ?\n"Betek pelec’h e c’hellomp c’hoarzhin", krouidigez a-stroll, leurennet gant Céline Soun ha Strollad La Obra. C’hoariet e vo gant 24 lisead eilvet klas. Ha ma rafemp ur pezh c’hoari war vuhez dreist ordinal ul lise ordinal ?\nSetu an eilveidi o kaout ur sell dic’hortoz war vuhez pemdeziek ul lise, en em lakaat e groc’henn ar gelennerien pe oc’h ober goap outo oc’h unan, liseidi. Da vare darvoudoù penn kentañ ar bloaz e savont ivez ur goulenn diwar-benn tem ar frankiz da lavarout e sonj. Penaos lavarout e soñj ha petra zo harzoù ar frankiz mañ ?\n"Ludu du" diwar pezh-c’hoari Juan Radrigan (Chile), leurennet gant Céline Soun ha Strollad La Obra. C’hoariet e vo gant 4 lisead eilvet klas.\nTroet e brezhoneg gant Céline Soun hag Anna ar Bras gant sikour Cristian Ar Bras ha Louis Le Roux.\nDaou glasker bara, Marta hag Emilio o deus divizet taolañ o bouez evit ur pennadig war un tamm douar vak. Pezh a zo, prevez eo an dachenn mañ ha pa teuio gwarnourez al lec’h e vo goulennet dezho mont kuit...\nEvit echuiñ an nozvezh : strolladoù sonerien liseidi Karaez az aio war al leurenn.\n3 a viz Mezheven 2015\nAbadenn c’hoariva ha (...).


Lucha Occitana - Wikipedia\nLucha Occitana pe LOC ("Stourm Okitanek") a oa ur strollad politikel en Okitania, bet krouet e 1971 diwar restachoù Poellgor Okitanek Studioù hag Oberoù (Comitat Occitan d'Estudis e d'Accion) gant ar sêz e Toloza\nUr strollad bihan an hini e oa ennañ 500 ezel d'ar muiañ-holl, dreist-holl kefredourion/ezed, studierion/ezed ha sindikalourion labourerezh-douar. Gantañ e oa ur politikerezh a-gleiz ha dispac'hel, koulz emrenour ha sokialour, hag a stourme evit ma vefe didrevadennet Okitania e framm ar stourm etrebroadel a-enep d'an impaelouriezh.\nEmbann a rae Païs Occitan-Lucha Occitana ("Bro Okitania - Stourm Okitania") e Toloza hag Occitània Passat e Present ("Okitania, Tremened ha Dazont").\nDisheñvel diouzh dishualerezh Strollad Broadelour Okitania ("Partit Nacionalista Occità") e oa o doare da diefennañ politikerezh ar vro, diazezet war ar pennaennoù-mañ:\nDisheñvel hag enebiet eo Okitania diouzh Frañs e-keñver he sevenadur hag he yezh ha rankout a ra derc'hel penn outi.\nUn drevadenn eo Okitania dindan gwask an impaelouriezh kapitalour hag a glask en em dizober diouzh ar broadoù bihan.\nMui-ouzh-mui e vez mac'homet labourerion/ezed ha klasoù poblel Okitania gant ar Stad c'hall.\nArbennik eo ar stourm etre ar c'hlasoù en Okitania abalamour ma'z eus anezhi un devadenn c'hall.\nKensinañ a reas Karta Brest e 1972.\nE 1974 e torras ar strollad oc'h en em disrannañ e meur a strolladig bihan.\nAdtapet diwar « https://br.wikipedia.org/w/index.php?title=Lucha_Occitana&oldid=1473414 »\nStrolladoù politikel Okitania\nKemmoù diwezhañ degaset d'ar bajenn-mañ d'an 4 Ebr 2013, da 19:12.


Ar c’henta Miz Mari/Breuriez ar Verc’hez - Wikimammenn\nAr c’henta Miz Mari/Breuriez ar Verc’hez\nF. Hallégouët, 1868 (p. 270-279)\n◄ Earediguez ar Verc’hez ac e doare pa edo var an douar Breuriez ar Verc’hez Ave maris Stella ►\nAN DERVEZ UNAN-A-TREGONT\nBreuriez ar Verc’hez\nEr bloaz 1563 e oe saved e Roum, en enor d’ar Verc’hez, ur Vreuriez, anved Congregation, ac a deuas da veza ar penn eus a galz a re all. An Iliz a roas induljansou braz d’ar vreuriezou-ze. Ar Gardinalet, ar brinset eus ar bed, a oe mall ganto lacaat o ano e Breuriez ar Verc’hez. Neket e Roum ebken, mes ive dre ar bed-oll, betec en Indez, e savas Breuriezou (Congregationou) en enor d’ar Verc’hez.\nIni Dillingen (ebroan Allamaign), a goumansas er bloaz 1574. An Tad Rem eo a lacaas ar Vreuriez-se eno, un den bruded e meur a leac’h, abalamour d’e zantelez vraz, ac abalamour m’en d-oa calz a sclerijenn evit anaout an traou da zont ; m’en doa gveled, ouzpenn ur vech, ar Verc’hez ; great anaoudegez, ha bet evel mignouniez, epad e vuez, gant an Anaoun eus ar Purgator. Ar re a lacaas o ano eno e Breuriez ar Verc’hez, a ziscuezas, ed-ar-vech, un devosion dener d’ar Verc’hez, cals a druez ouz an Anaoun. ac a aket en oll deveriou christen ; ac ar Verc’hez e d-euz bet discuezed dezo e c’harantez, o-h ober burzudou en o c’hever, ac o lacaat anezo da gaout grassou caër epad o buez ac en eur ar maro. (Eno ive, evit doare, e scolach Dillingen, e oe great da genta Miz Mari, en doare ma reer brema, er bloaz 1724, o lenn ar c’hentellou a zo el levric ma.)\nCaer eo beza e Breuriez ar Verc’hez.\nEpad ar vuez, ac ez eo caer beza e Breuriez ar Verc’hez ! An Ini ne lez morse eb recompans an disterra servich, pegen caer recompans a roi d’ar re a glasc meur a c’hiz d’e enori ! Credi a reer ne d-aï da goll guir zervicheur ebed da Vari. O ! pegen euruz oun-me ta, da veza unan eus e bugale ! Pegen trist e ve va buez var an douar, mar ne veen e Breuriez ebed d’ar Verc’hez ! mar n’em befe perz ebed er pedennou a reer dezi noz-deiz ! Pegen trist e ve va doare, mar em bê mez o-h ober dirag an dud ar pedennou a reer e Breuriez ar Verc’hez ? A guassoc’h e ve c’hoas, mar dizenorfen anezi gant va buez fall.\nEn eur ar maro, pegen euruz eo an nep a ve e Breuriez ar Verc’hez ! Evel ur vamm dener, e toussaïo e boan deza, e raïo deza beza patient, e pellaïo diouta an Erevent, an droug sperejou, ac e tiscuezo deza pegen dous eo mervel, mont divar an douar d’ar Baradoz ! Ar Verc’hez, evel a lavar sant Jerom, a deu da zigemeret eneou e zervicherien, pa vezont en o amzer diveza. O ! abalamour da Zoue, santez Mari, Mam Doue, ac atao Gverc’hez, n’am lezit ket va-unan en eur va maro ! — Bezit dizagrin, servicheur Mari, en oc’h eur diveza, ho prassa joa e vezo beza servicheur da Vari.\nGoude ar maro, pegen caer e vezo c’hoas beza bet e Breuriez ar Verc’hez ! Gant nebeutoc’h a encrez ez ear dirag tribunal ar barneur ; rac ar Verc’hez a gass deza eneou e servicheurien. Rag petra om befe-ni aoun, pa eo Mari on alvocadez dirag Jesus e Mab ! Ouspen-se, ar re a vezo e Breuriez ar Verc’hez, a zo easoc’h dezo diouall ouz tan ar Purgator, dre an Induljansou. Pebez joa dezo, sonjal ez euz Induljans vraz, en eur ar maro, o lavaret an daou ano, Jesus ha Mari. Bugale Mari a vez ive dousseed, diverred o foaniou er Purgator, gant ar pedennou a reer evito, er Vreuriez ; ac ar Verc’hez a gass aliez an Elez, ac a-vechou e tisken e-unan er Purgator, evit distana d’e zervicheurien, terri nerz ar flammou (ervez Denez Chartreuz). Mes, ho bezit sonj, evit caout ar chansou euruz-se, eo red delc’her mad d’ho pedennou, beza aketuz da c’hounid an induljansou. Gvelit petra oc’h euz great bete vrema, nemet guell e ve ganeoc’h mont da leski er flammou. Ar re a zo o c’hortoz pedennou diganeoc’h, diouallit n’ho pe o ancounac’heat, diouallit na vec’h ancounac’heat ive d’ho tro, e poaniou ar Purgator. Mar dizonjit ar re all, Doue a zo just, lacaï dizonjal ac’hanoc’h ive, ha ne zilaoufe nemeur ar pedennou a ve great evidoc’h.\nTrugarecaït Doue evit ar c’hrass oc’h euz bet da veza var roll bugale ar Verc’hez, ha dalc’hit mad d’e Breuriez bet’r maro. Lacaït ho poan da c’hounid Induljansou, ac ho bezit truez ouz ar re a zo eat eus ar Vreuriez d’an Anaoun.\nUr verc’h iaouanc eus Plestin\nE Plestin, var dro pemp leo diouz Montroulez, e oa ur verc’h tri bloaz var-n-ugent, Mac’harit Lucas, clanv a-stoc var e guele abaoue seiz vloaz, seized maro e izili, eb doare ebed da barea. Caër a oa clasc remed d’e c’hlenved, nemet voassaat ne ree. An deiz diveza eus a viz Mae 1852, evid cloza Miz Mari, e c’houlennas beza douged d’an iliz, da bedi dirag aoter ar Verc’hez ; ac e covesaas, ac communia ; ac e choumas ur pennad amzer da bedi dirag tron an Itron-Varia miz Mae. Pa oe scuiz, e oe cassed en un ti tostic d’an iliz. Eno e c’houlennas Miz Mari, ac ober ur pennadic lenn enna. Setu ma santas evel ur beac’h pounner o vont divarnei ; ac en em lacaas da drei ha distrei e fenn, da finval e zreid o cass ac o tigass anezo ; ar pez ne oa ket evit ober bete neuze. — Emaoun pare, emezi ; e-berr er pardaez-ma ez aïn da brocession Miz Mari. — An ini a oa var e zro, a dennas ar zonj-se eus e fenn ; nemet ma lezas anezi da zevel evit mont da gaout ar prenest, da zellet ouz ar brocession. — Pa edo ar brocession o vont a-biou d’an ti, eme Vac’harit, e cave d’in e velen ar Verc’hez o c’hoarzin ouzin, ac e santen em boa bet va goulenn, e oan pare. — An tronoz, o veza ne zonje den ebed penaoz edo an dro gant Mac’harit, e lavaras : — Ne fell ket dezo credi ez oun pare ; me zo o vont d’en discuez dezo sclear ac aned. — Ac i sevel eus e guele, gvisca e dillad, e-unan caer, eb nicun d’e zicour ; ar pez n’e doa greet seiz vloaz a oa ; ha disken gant an derezou d’an traon. E zud a redas en aviz rei scor dezi, arpa anezi da zisken eus ar zolier : — Lîzt ac’hanon, emezi, pare oun. — Tud e zi, o velet anezi drant en e zav, a oa souezed maro, ac an amezeien a zirede o clevet ur seurt burzud. Ha Mac’harit a-fo d’an iliz dirag aoter ar Verc’hez, ac ac’hano da gaout e c’hovesor, a oe ken souezed ac an oll, o velet Mac’harit eb e flac’hou (eb e branellou). D’ar zul varlerc’h, ac a oa sul an Drindet, ervez ur c’hiz coz, oa procession e Plestin. Mac’harit Lucas a zougas ar Verc’hez, nemet ma lezas un all da gemeret e flass, abars fin ar brocession, ac ez eas da heul, ur c’houlaouen en e dorn, ac an oll o daoulagad o para varnei. Eus ar parreziou divar-dro e teuas tud, a foul, da velet Mac’harit Lucas, pareed cloc en un tôl, e fin Mai 1852, goude beza bet seiz vloaz issill braz var e guele.\nTenned divar ul lizer scrived gant an A. Graet, person Plestin ; ac cleved ive gant unan eus parrez Plouziri, an A. R., a oa d’ar mare-ze o choum e kichen Plestin.\nAdtapet diwar « https://br.wikisource.org/w/index.php?title=Ar_c’henta_Miz_Mari/Breuriez_ar_Verc’hez&oldid=54847 »\nKemmoù diwezhañ degaset d'ar bajenn-mañ d'an 14 Eos 2013, da 10:04.


Pajenn:Riou - Dogan.djvu/7 - Wikimammenn\nPajenn:Riou - Dogan.djvu/7\nEun devez a hloar, e vije bet ar Zulvez-se, paneved taol-trafalgar Roazon.\nPadal, a-raog an deiz, en-doa tarzet ar Monumant.\nEz-skwer e oa bet skoazellet Roazon gand Gwened !…\nE Redon e oa erru an Aotrou Herriot, o tond diouz Pariz da Wened gand e goskor, pa glevas ar helou diwar diweuz mêr Roazon e-unan, an Aotrou Lemaître.\nMinistr Kenta ar Hallaoued a lammas diwar beg e deod ar ger estlamm galleg brudet :\n— « M… ! Petra ’lavarin dezo ? »\nDezo ?… D’ar Vrezoned deredet da Wened da ober degemer Dezañ, Kannad Bro-Hall, en ano Breiz Leal… Rag anad e oa, adaleg neuze, n’oa ket « leal » an oll Vrezoned !…\nTomm bero ruz e oa an heol, ar zulvez-se, en eun oabl hinon. Eun heol a viz eost. Ar Pennou-Braz, avad, e oa bet skornet o dremmou dezo gand ar helou kasauz. Ha ne oent ket evid diskornan a-hed an deiz.\nDremmou Gwenediz hag ar weladennourien n’oant ket heñvel. C’hoarzin a ree ar re-mañ gand eur joa divergont, o kleved an nevezinti. En ostaleriou leun-tenn hag en tiez, e touged yehedou da ziskar an Delwenneg ha d’an « dorfetourien » dianav.\nAr boliserien, kennebeud, n’oa ket dizeblant o dremmou. Gweled a reent, hiviziken, eun « otonomist » milliget e kement kristen a yee re zonn gand e hent…\nDiwar neuze, n’eo ket mui c’hoari e oe. Dindan boan lakaad goueliou Gwened da goll lufr ha talvoudegez, e oa red teurel an dorn prim ha buan war unan pe unan euz dismantrerien ar Monumant. Ouspenn m’o-doa eur vezekadenn da walhi. Soñjit eta ! kemennet e oa bet, en a-raog, dezo, poliserien, ha d’ar helaouennou, gand eur helh-lizer sinet : « Gwenn-ha-Du », e vije bet diskaret Delwenneg Roazon, da geñver goueliou Gwened !!! Ha kemeret e oa bet lizer ar Gevredigez Kuz evid eur godiserez !\nDistaget e oe an oll friou-furch a-dreuz ar vro, hag e kement kêr ma vev Brezoned. Toullbahet e oe gwazed youank, heskinet berniou tud, ha greet, e-kerz c’hweh miz, furchadennou e ti ouspenn tri mil Breizad, kabluz dre ma\nAdtapet diwar « https://br.wikisource.org/w/index.php?title=Pajenn:Riou_-_Dogan.djvu/7&oldid=143104 »


KDSK, Centre de Ressources Culturelles CeltiquesDocuments : Geriadur ar brezhoneg a-vremañ : brezhoneg-galleg / galleg-brezhoneg = Dictionnaire du breton contemporain : bilingue.\nGeriadur ar brezhoneg a-vremañ : brezhoneg-galleg / galleg-brezhoneg = Dictionnaire du breton contemporain : bilingue.\nOberour(ien) : FAVEREAU Frañsez ; SINIC Marc (Golo gant)\nISBN/ISSN : 2-903313-41-5\nKot : YBR.34(FAV) - Doc n° : 5397\n1992 - XV + 1357 pajenn\nDoare : Geriadur ; Geriadur divyezhek\nYezh : Brezhoneg-Galleg / Brezhoneg Modern / Brezhoneg / Galleg / Galleg-Brezhoneg\nPriz : 68,6 euro\nLabouret en deus F. Favereau diwar mammennoù ar brezhoneg bev, kent tennañ implij eus kement studiadenn bet diwar-benn brezhoneg-mañ-brezhoneg, a-benn goleiñ e dachenn en e bezh. Setu e sav al lodenn brezhoneg-galleg d'un 50 000 penn-ger (distagadur hag etimologiezh da heul) hag al lodenn galleg-brezhoneg d'un 40 000 ger troet diwar ar bras eus ar galleg a raer gantañ an deiz hiriv, gant merkoù implij ha liveoù yezh... (Berradenn war ar geriadur/Skol Vreizh).\nDeskriverioù : Brezhoneg / Galleg / Geriaoueg / Yezhadur / Distagadur\nKot Dewey : 491.683 4(FAV)\nEmbannadur : Embannadur kentañ\nAdembannadur : 1995, 2000\n2 001217 [disponible] YRéserver


Loeiz Herrieu : diforc'h etre ar stummoù - Wikipedia\nLoeiz Herrieu : diforc'h etre ar stummoù\nLoeiz Herrieu (kemmañ)\nStumm eus an 7 Gen 2009 da 14:12\n247 okted ouzhpennet , 13 vloaz zo\nStumm eus an 7 Gen 2009 da 12:53 (kemmañ)\nStumm eus an 7 Gen 2009 da 14:12 (kemmañ) (dizober)\n[[Skeudenn:Diwan lorient herrieu1.JPG|thumb|right|400 px|Skol Diwan Loeiz Herrieu en Oriant]]\nGanet eo e Lanester ( er Morbihan ) en 1879 hag marvet d'an 22 a viz Mae e 1953 en Alre,e anv gwir a oa Louis Henrio. Herrieu 'oa un skrivagner gwenedeg. Lez-anvet 'oa “Er Barh Labourer”.Mab ul labourer-douar a oa, ar gwenedeg a oa e yezh abaoe e oa bihan. Anvet e voe Skol Diwan an Oriant skol “Loeiz Herrieu” e 2003. Anvioù pluenn : Ab Guenel, Er Barh Labourer,Er Boulom Uisant, Er Bugul Guntheriren, Estik er Goh-Ker, Fetekour, Louis du Cosquer, M.I ( evit Mab Izabel ), L. er Rouzig, pe c’hoazh Er Voualh Argant. Dimeziñ a reas an 11 a viz Genver 1910, gant ur plac’h yaouank eus Langedig, Loeiza ar Meliner hec’h anv (« Vedig an Evel »).Embann a reas ar gazetenn “Dihunamb”, e 1905. Bet o deus daou paotr unan anvet Meriadeg Herrieu hag a zo beleg skrivet en deus ur geriadur, hag e eil mab a zo Armel Herrieu, labouret en deus evit gouel etrekeltiek an Oriant. Loeiz 'zo bet isofiser e-pad brezel bed 1914-1918. Kendalc'het en deus etre an daou brezel bed d'ober e labour : un dastumadeg eus traoù Breizh, aozañ kenstrivadegoù e brezhoneg e-barzh ar skolioù, hag evel-just kendalc'het en deus gant e gazetenn “Dihunamb”. Aozañ a reas gant Yann-Fañch-May Jacob hag Andre Mellac, gorsedd Lokmariaker.▼\nGanet eo e Lanester ( er Morbihan ) d'ar [[27 a viz Genver]] [] ha marvet d'an 22 a viz Mae e 1953 en Alre. E anv en ti-kêr a oa Louis Henrio. Herrieu a oa ur skrivagner gwenedek. Lesanvet e oa “Er Barh Labourer”, ar barzh labourer. Mab ul labourer-douar e oa. Ar gwenedeg a oa e rannyezh abaoe e oa bihan.\nAnvet eo bet Skol Diwan an Oriant skol “Loeiz Herrieu” e 2003. Anvioù-pluenn en devoa : Ab Guenel, Er Barh Labourer, Er Boulom Uisant, Er Bugul Gunthiern, Estik er Goh-Ker, Fetekour, Louis du Cosquer, M.I ( evit Mab Izabel ), L. er Rouzig, pe c’hoazh Er Voualh Argant.\nEmbann a reas ar gazetenn ''[[Dihunamb]]'' evit ar wech kentañ e 1905 gant sikour [[André Mellac|Andrev Mellag]].\n▲Ganet eo e Lanester ( er Morbihan ) en 1879 hag marvet d'an 22 a viz Mae e 1953 en Alre,e anv gwir a oa Louis Henrio. Herrieu 'oa un skrivagner gwenedeg. Lez-anvet 'oa “Er Barh Labourer”.Mab ul labourer-douar a oa, ar gwenedeg a oa e yezh abaoe e oa bihan. Anvet e voe Skol Diwan an Oriant skol “Loeiz Herrieu” e 2003. Anvioù pluenn : Ab Guenel, Er Barh Labourer,Er Boulom Uisant, Er Bugul Guntheriren, Estik er Goh-Ker, Fetekour, Louis du Cosquer, M.I ( evit Mab Izabel ), L. er Rouzig, pe c’hoazh Er Voualh Argant. Dimeziñ a reas d'an 11 a viz Genver 1910, gant ur plac’h yaouank eus [[Langedig]], [[Loeiza ar Meliner]] hec’h anv (« Vedig an Evel »).Embann a reas ar gazetenn “Dihunamb”, e 1905. Bet o deus daou paotr unan anvet Meriadeg Herrieu hag a zo beleg skrivet en deus ur geriadur, hag e eil mab a zo Armel Herrieu, labouret en deus evit gouel etrekeltiek an Oriant. Loeiz 'zo bet isofiser e-pad brezel bed 1914-1918. Kendalc'het en deus etre an daou brezelvrezel bed d'ober e labour : un dastumadeg eus traoù Breizh, aozañ kenstrivadegoù e brezhoneg e-barzh ar skolioù, hag evel-just kendalc'het en deus gant e gazetenn “Dihunamb”. Aozañ a reas gant Yann-Fañch-May Jacob hag AndreAndré Mellac, [[gorsedd]] [[Lokmariaker]].\nAdtapet diwar « https://br.wikipedia.org/wiki/Dibar:MobileDiff/433854 »


Gorerez:Pajenn degemer - Wikimedia Incubator\nDegemer mat war ar c'horerez Wikimedia!\nWar ar C'horerez Wikimedia emaoc'h amañ, el lec'h ma vez an danvez raktresoù Wikimedia e stummoù yezhoù nevez Wikipedia, Wikilevrioù, Wikikeleir, Wikiarroudenn, Wikeriadur ha Wikibeaj a c'hall bezañ aozet, skrivet, amprouet a-raok na vefent lakaet da vezañ dign da vezañ herberc'hiet gant an Diazezadur Wikimedia.\nDaoust ma ne vez ket roet domanioù dezho o-unan d'an danvez wikioù er C'horerez Wikimedia, gellout a reont bezañ lennet hag aozet evel kement doare raktres wiki Wikimedia all.\nAr stummoù yezhel nevez eus Wikiskolveur a ranko mont da vBeta Wikiskolveur, hag ar re eus Wikimammenn da Wikimammenn Liesyezhek.\nN'hallit ket kregiñ gant ur raktres nevez penn-da-benn amañ. Rankout a rafec'h kregiñ gant ur stumm yezhel nevez eus ur raktres a zo anezhañ endeo. M'ho peus c'hoant da stagañ e-barzh ur raktres nevez, kit e-barzh meta:kinnigoù evit raktresoù nevez, or see Wikispore if you want to create a test.\nSed amañ wikioù oberiant:\nEvit ul listenn eus an holl wikioù war ar C'horerez Wikimedia, kit da welet Gorerez:Wikioù.\nPenaos stagañ e-barzh ur wiki arnodel\nM'emaoc'h amañ evit boulc'hañ gant un danvez raktres yezh nevez, gellout a rit mont da glask war-lerc'h Skaozell:Dornlevr. Lennit gant aked ar politikerezh.\nUn nebeud reolennoù pouezus:\nEzhomm ho peus eus ur c'hod yezh mat (evel ma vez displeget en dornlevr). Ma n'ho peus ket, gellout a rit mont da c'houlenn evit kaout unan, pe mont d'ar C'horerez Araokaet.\nBoulc'hañ gant ur wiki arnodel na dalvezo ket e vo degemeret ent-emgefreek gant Wikimedia; rankout a raio bezañ aprouet gant ar C'homite Yezhel da gentañ. Kit da welet Goulenn kaout ur yezh nevez evit kaout muioc'h a ditouroù war-se.\nDoujit ouzh ar c'hoñvañsionoù envel evit ar yezhoù arnodet, evit sikour gant an dilerc'hiañ pajennoù da zont d'ur raktres wiki a-vremañ. Hollad ho pajennoù arnodiñ (patromoù, rummadoù hag all) o deus da vezañ anvet en un doare kempoell (en ur implijout ur rakverk) hag en un doare reoliek.\nPenaos kemer-perzh e-barzh ur wiki arnodel er c'horerez\nM'emaoc'h gouiziek war ur yezh a zo ur wiki arnodel er mare-mañ amañ, broudet emaoc'h da gemer-perzh en danvez wiki-se.\nRoit ur rakverk mat d'an holl bajennoù a vez skrivet ganeoc'h mar plij. Muioc'h a ditouroù diwar-benn ar rakverkoù.\nPorchet ar Gumuniezh, evit an holl c'houlennoù\nKanol IRC #wikimedia-incubator (kaozeal e lec'h all)\nAn Diazezadur Wikimedia a ra war-dro meur a raktres liesyezhek hag a endalc'had-frank ouzhpenn:\nAn houlloueziadur digor Wikeriadur\nGeriadur frank en holl yezhoù Wikimammenn\nUl levraoueg dieub Wikiarroud\nAr raktres digor evit bodañ arroudoù\nUn dastumad dornlevrioù digor Wikikeleier\nUn dastumad keleier digor Wikiskolveur\nDafar hag oberezhioù evit deskiñ frank Wikibeaj\nAn heñcher beajoù enlinenn digor\nUr renabl digor eus ar boudoù bev Wikiroadenn\nAn diaz gouiziegezhioù frank Wikimedia Commons\nUr bank titouroù frank Meta-Wiki\nAr raktres kenurzhiañ Wikimedia\nRetrieved from "https://incubator.wikimedia.org/w/index.php?title=Incubator:Main_Page/br&oldid=5338201"


Filmoù 2018 - Daoulagad Breizh brezhoneg\nFilmoù ha lec’hioù 2012\nProgramm da bellgargañ\nBilañs troiad 2017\nCollège au cinéma e brezhoneg\nSkolaj Brizeux Kemper\nSkolaj Sant-Fransez Lesneven\nSinema el liseoù\nFilmoù chakod 2017\nFilmoù ha programmoù >\nAr roll klok\nFilmoù da skignañ\nAktourien an hentenn >\nKinnig an hentenn\nEvit ar skol, skolaj, lise\nEvit sevel filmoù\nPlij’ ’ra deomp !\nEtre miz C'hwevrer ha kreiz miz Even 2018\n16vet Troiad an tresadennoù-bev\nRummad berr-metradoù bevaat (40 mun)\ngant Arnaud Demuynck ha Fritz Standaert\n2016 / Frañs - Beljia / Cinéma Public Films\nAdvouezhiañ e brezhoneg : Dizale\nSkignañ e brezhoneg : Daoulagad Breizh\nFichenn divyezhek ar film\nLoargann zo : Kaouenn ar sinema zo o tont war he brank da saludiñ ar vugale. En em ginnig 'ra 'vel ur veajourez a gustum selaou ouzh prenestr ti an dud a-benn dastum an istorioù 'vez kontet d'ar vugale gant o c'herent, a-raok mont da gousket.\nPet dañvad zo ?\nUr paotrig ne zeu ket a-benn da venel kousket. Diwar ali e dad e stag da gontiñ an deñved... Ken na zeuy dirazañ al loened war-wel.\nRet eo da Arzhur gwiskañ e zilhad bep beure 'raok mont d'ar skol. Ha buan c'hoazh ! Kement prantad zo er gwiskañ 'klask Arzhur mont digantañ, pa 'z eus traoù ken dudius all d'ober. N'eus harz 'bet d'e ijin !\nE-kreiz ar goañv e c'hoarvez gant Lily hag he zad-kozh staliañ ur baner evned 'benn gwareziñ anezhe diouzh ar yenijenn. Pa wel Lily ur gwiñver paourentezajet e ra he soñj lakaat he mañchet war al leur. Peseurt loened 'gavo bod ennañ ?\nAnnezeidi ur ger vihan n'o deus ket peadra da zebriñ ur begad, abuziñ 'reont o amzer dirak ar skramm. Dre chañs e c'hoarvez gant an tredan bezañ lazhet : ret vo dezhe mont 'maez o zi hag en em gavet asambles.\nAr gachenn war-dec'h\nUr wastelenn apetus zo tec'het kuit er c'hoadoù, pa ne faot ket dezhi bezañ debret gant ar c'honifl hag e gamaladed. Pezh zo, emañ al louarn o rodeal en tro-war-droioù : dav vo dezhi bezañ finoc'h evitañ.\nUr film-bevaat sevenet gant\nBenjamin Renner ha Patrick Imbert\n2017 / 1e20 / Frañs / Studio Canal\nAr re a soñj dezho eo sioul ha didrouz ar maezioù a fazi penn-da-benn. Kavet e vez eno loened fich-fich, ul Louarn a soñj dezhañ eo ur yar, ul Lapin oc'h ober ar C'hwibon hag un Houad a fell dezhañ kemer plas an Tad Nedeleg...\nTeir istor farsus ha fromus war an dro !\nUr babig da gas\nN'eo ket gwall onest ar c'hwibon. Karget e vez ganti ur pemoc'h, ul lapin hag un houad da gas Pauline vihan d'he zud en-dro.\nN'eo ket gwall zrouk al Louarn bras drouk a-benn ar fin. Pa glask pakañ ur yar eo kleiz a-walc'h. Ne ra ket drouk d'ar yer. Hag e ya d'ar gêr glapez un tamm. Divizet en deus kemer kentelioù feulster gant ar Bleiz bras drouk. Neuze e ya goude da glask pakañ poñsined. Siwazh e kav dezho eo o mamm zo o tont.\nRet eo saveteiñ An Nedeleg\nPeursur eo an houad, al lapin hag ar pemoc'h da vezañ kaoz eus ar fed m'eo steuziet kuit an Tad Nedeleg. Emaint o vont d'ober o seizh gwellañ evit kas ar profoù da vugale ar bed holl, met ne vo ket gwall aes…\nGoude Ernest et Célestine, en deus Benjamin Renner sevenet ar film-bevaat-mañ azasaet diwar e vandenn-dreset anvet ivez Al louarn bras drouk\nDOSER KELAOUIN E GALLEG\nFilmoù 2018 – Abadennoù 2018 – Dafar – Aozadur – Bilañs 2017


kartenn - Wikeriadur\nAmprestet moarvat digant al latin (charta).\nMeneget en geriadur Gregor (cartenn).\nDa geñveriañ gant ar gerioù carden en kembraeg, carten en kerneveureg.\nkartenn /ˈkartɛn/ benel, (liester kartennoù, kartoù)\nTamm karton skouergornek, zo merket warnañ notennoù personel diwar-benn an-unan\nSkeudennadur plaen ur c'horeenn eus an Douar pe ur blanedenn all, krennet diouzh ar skeul-mañ-skeul\nN'eo nemet pa erruas e korn ar straed e taolas pled e oa un dra bennak divoas o c'hoarvezout : ur c'hazh a oa o lenn ur gartenn. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 6.)\ngouzout ar gartenn : bezañ kelaouet mat war ar pezh a c'hoarvez\ngalleg : carte (fr) (tous sens: à jouer, routière, bancaire, etc)\nkembraeg : carden (cy)\nkerneveureg : carten (kw)\nsaozneg : card (en)\nAdtapet diwar « https://br.wiktionary.org/w/index.php?title=kartenn&oldid=204817 »\nKemmoù diwezhañ degaset d'ar bajenn-mañ d'an 5 Eos 2015, da 17:21.


Journée d’information sur la révolution kurde et hommage à Kendal Breizh le 10 mars à Carhaix / Devezh kelaouiñ diwar-benn dispac’h ar Gurded hag enoriñ Kendal Breizh d’an 10 a viz Meurzh e Karaez - Rennes info\nAccueil du site > Politique >  Journée d’information sur la révolution kurde et hommage à Kendal Breizh (...)\nmardi 27 février 2018 (Date de rédaction antérieure : 10 mars 2018).\nToute personne ou collectif ou mouvement souhaitant s’exprimer lors de ces journées est invité à s’inscrire à l’adresse suivante : kendalbreizh outlook.fr\nMignoned Kendal Breizh, e gamaladed stourm amañ ha du-hoñt, Kurded Breizh, Keneildedou kurd Breizh a bed kement den kengred d’al lid enor publik a vo dalc’het d’an 10 a viz Meurzh 2018, e-doug un devezh kelaouiñ diwar-benn dispac’h ar Gurded.\nDevezhiad kelaouiñ diwar-benn dispac’h ar Gurded.\nEnor da gKendal Breizh.\nKement den pe strollad a garfe kemer ar gaoz e-pad an devezhioù-se zo pedet da enskrivañ dre aze :


Rònaigh (Sgitheanach) - Wikipedia\n(Adkaset eus South Rona)\nGant ar ger Rònaigh e tegouezher amañ. Evit sterioù all ar ger, gwelit Rònaigh (disheñvelout).\nRònaigh (distaget [rˠɔːnaj]), pe Rona e saozneg, zo un enezennig e Bro-Skos, en Inizi Gall, er reter d'an t-Eilean Sgitheanach (Skye).\nRònaigh a Deas (Rònaigh ar su), South Rona e saozneg, a vez graet anezhi ivez, abalamour ma'z eus un enezenn all er memes anv, ha hounnezh a vez graet North Rona anezhi neuze a-wechoù en abeg da se.\nAdtapet diwar « https://br.wikipedia.org/w/index.php?title=Rònaigh_(Sgitheanach)&oldid=1469417 »\nKemmoù diwezhañ degaset d'ar bajenn-mañ d'an 4 Ebr 2013, da 17:56.


brezhoneg Archives - Page 2 sur 2 -\nÉtiquette : brezhoneg\nEdouard Leclerc, tad ar gourmarc’hadoù\nPublié par admin le 19 novembre 2012 dans E Brezhoneg\nBoas omp hiziv an deiz ouzh ar gourmarc’hadoù ha diaes eo deomp krediñ eo bet disheñvel bed ar c’henwerzh, n’eus ket keit-se c’hoazh. Er bloaz-mañ eo aet d’an Anaon ur c’hrouer gourmarc’hadoù brudet, ha moarvat an embreger breton brudetañ dre ar bed : Edouard Leclerc. Nouspet prezegenn en e enor a zo deuet da-heul e varv, war an ton bras,… Lire la suite →\nDistro-skol 2012 gant harp an Ofis publik\nPublié par admin le 28 septembre 2012 dans E Brezhoneg\nDibar eo an distroskol er bloaz-mañ evit ar skolioù brezhonek. Ar wech kentañ e oa da servijoù Ofis publik ar brezhoneg labourat war diorren ar c’helenn divyezhek e-touesk e gefridioù pennañ. Frouezhus eo bet hervez ar sifroù embannet evit poent : pevarzek lec’h nevez a vo digoret er mizmañ. Daouzek vloaz zo ne oa ket bet kement-all. Abaoe fin 2010… Lire la suite →\n6 traezhenn da anavezout e Breizh\nPublié par admin le 28 juillet 2012 dans E Brezhoneg\nGant 2 800 km aod ez eus peadra d’ober gant traezhennoù e Breizh. Gronnet etre Mor Breizh en norzh hag ar Meurvor Atlantel er su e kaver er vro kantadoù ha kantadoù a draezhennoù, ha reoù brudet en Europa a-bezh evel hini ar Baol da skouer. Reoù all, bihanoc’h met ken plijus all, a vo kinniget deoc’h amañ. Evidoc’h hon… Lire la suite →\nIstor Breizh evit an holl, un trec’h dudius war ar raksoñjoù\nPublié par admin le 30 juin 2012 dans E Brezhoneg\nBetek bremañ e oa diaes lakaat Istor Breizh da vezañ anavezet gant ar brasañniver, gant tud eus kement rummad sokial pe rummad oad zo war un dro. N’eo ket gwir ken a-drugarez d’an Audio Histoire de Bretagne pour tous gant Jean-Jacques Monnier hag Olivier Caillebot. Istor Breizh a vo kontet deoc’h e-kerzh 80 pennadig-kaoz, war peder fladenn, hag ur gaer… Lire la suite →\nPretioù ar Galon\nPublié par admin le 30 mai 2012 dans E Brezhoneg\nAbaoe an 29 a viz Meurzh eo echu koulzad goañv Les Restos du Coeur. Gellout a reer menegiñ ez eus bet degemeret er bloaz-mañ e Frañs ouzhpenn 900 000 den bemdez hag ez eus bet servijet 115 milion a bredoù dindan pevar miz. 200 000 den ouzhpenn zo bet degemeret dindan pevar bloaz. E Breizh ez eus bet degemeret ouzhpenn… Lire la suite →\nPublié par admin le 26 avril 2010 dans Evénements bretons\nCopyright 2019 The Arcade Basic Theme by bavotasan.com.


Laou - Wikipedia\nLaou (ul laouenn pa ne vez nemet unan) zo amprevaned munut ha diaskell a vev e blev al loened (bronneged ha laboused) hag an dud. N'eus nemet nebeud eus al loened-se n'o devez ket laou, evel an eskell-kroc'hen, ha tud Japan n'o devez ket ivez a-hervez, hep ma oufed gwall vat perak. 3 000 spesad zo anezho.\nLaou-korf spesad mab-den Pediculus humanus capitus\nDiv izurzhiad a oa gwechall d'o c'hlenkañ: ar sunerien (Anoplura) hag ar chaokerien (Mallophaga). Hiriv en o renker e peder izurzhiad:\nar Rhyncophthirina, laou an olifanted,\nan Ischnocera: laou ar yer,\nan Amblycera: ur rumm chaokerien.\n1 Laou an dud\n2 Gouennoù laou\n3 Laou all\nLaou an dud[kemmañ | kemmañ ar vammenn]\nLaou-korf a vez graet anezho (Pediculus humanus capitise latin) d'o dishevelout diouzh ar re all, met aesoc'h ober un anv latin anezho eget kaout an dizober anezho ur wech ma vezont peg en ho krev. Nez eo an anv a vez graet eus o vioù.\nGouennoù laou[kemmañ | kemmañ ar vammenn]\nPeurvuiañ e vez graet ar c'hemm etre teir gouenn laou da nebeutañ:\n-Laou-penn, Pediculus capitis, ar re a gaver e blev ar vugale ;\n-Laou-korf, pe laou-kroc'hen, Pediculus corporis ar re a beg e blev ar c'horf, pe Pediculus humanus humanus;\nEr yezh pemdez e vez mesket alies an daou seurt-se.\n-Laou-faraon, pe laou-pafalek, a zo Pediculus pubis, laou a beg er c'haol, pe Phtirus pubis, a vez kavet en-dro da reizh an dud a ankounac'ha bout naet da goulz an embarañ.\nLaou all[kemmañ | kemmañ ar vammenn]\nOuzhpenn e vez graet laou eus loened all:\n-Laou-dar pe Porcellio scaber a zo kresteneged a vev e lec'hioù gleb ha teñval.\n-Laou-koad pe Isoptera, a zistruj arrebeuri ha koataj an tier. Laou-koad a vez graet eus ar pugnez ivez.\nPatrom:Taxobox image Patrom:Taxobox image Patrom:Taxobox fin\nAdtapet diwar « https://br.wikipedia.org/w/index.php?title=Laou&oldid=1920601 »


Estadio José Nasazzi - Wikipedia\nAn Estadio José Nasazzi zo ur sportva, bet savet e Prado, unan eus karterioù Montevideo en Uruguay, hag a zo Club Atlético Bella Vista perc'henn warnañ.\nKroget en devoa Bella Vista da c'hoari e Parque Olivos adalek 1923. D'an 12 a viz Here 1931 e voe dalc'het e gentañ krogad e Parque Bella Vista. Badezet e oa bet Parque José Nasazzi (lidet war un ton bras d'ar 16 a viz Kerzu 1934) a-raok mont da Estadio José Nasazzi da vat d'ar 7 a viz Here 2000.\nC'hoariet en devoa José Nasazzi evit Bella Vista etre 1922 ha 1932 ha gounezet Copa América 1923, Copa América 1924, C'hoarioù Olimpek hañv 1924, Copa América 1926, Kib vell-droad ar bed 1930 ha C'hoarioù Olimpek hañv 1928 er c'houlzad-se ! Se zo kaoz e voe kemmet Parque Bella Vista e Parque José Nasazzi da zougen bri d'an hini a veze graet El Gran Capitán (Ar C'habiten Meur e brezhoneg) anezhañ.\nAdtapet diwar « https://br.wikipedia.org/w/index.php?title=Estadio_José_Nasazzi&oldid=1882032 »\nMell-droad en Uruguay\nKemmoù diwezhañ degaset d'ar bajenn-mañ d'an 27 Gou 2020, da 09:21.


Trede levr - IX - Wikimammenn\nTrede levr - IX\n◄ Red eo d’ann den en em izelaat dirak Doue Trede levr - IX Peger mad eo servicha Doue hag ober fae eus ar bed ►\nRed eo ober pep tra evit Doue, o veza ma’z eo ar penn kenta hag ar penn diveza euz a bep tra.\n1. — Jezuz-Krist. — Va map, mar fell d’e-hoc’h beza euruz, e tleit ober pep tra evid-oun, o veza ma’z ounn ar penn kenta hag ar penn diveza euz a gement zo. Ar c’hoant-ze a rai d’ho karantez beza glann, d’ho karantez-c’houi a zo re aliez douget, siouaz d’e-hoc’h, da drei out-hi he-unan hag ouz ann traou krouet. Rak ma en em glaskit hoc’h-unan e nep tra, rak-tal e teu ho kaloun da veza laosk ha seac’h.\nDreist kement zo grit ’ta pep tra evid-oun-me, rak me eo am euz roet pep tra d’e-hoc’h. Kredit e teu pep tra digan-en, me zo ar mad dreist pep mad ; rak-se e tleit digas d’in kement a rit, o veza ma’z ounn ar penn kenta euz a bep tra.\n3. — Ar re vihan hag ar re vraz, ar re baour hag ar re binvidik a denn ac’hanoun ann dour a vuez, evel euz a eunn eienen na zizec’h morse ; hag ar re a zervich ac’hanoun anezho ho-unan, ar re-ze ho devezo hep paouez grasou e-leiz. Ann hini avad a falvezo d’ezhan klask he c’hloar er-meaz ac’hanoun-me, ne bado ket pell he euruzded ; he galoun enk war-n-ezhi, a vezo diez hag aliez e vezo sparlet hag enkrezet.\nArabad eo ’ta d’e-hoc’h kredi hoc’h euz netra vad e-bed ac’hanoc’h hoc’h-unan, na kredi e teu ar gwir furnez da zen anezhan he-unan. Roit pep tra d’in-me a zo ho Toue, hep-z-oun ann den n’en deuz netra. Me am euz roet d’e-hoc’h kemend hoc’h euz, ha me a fell d’in breman ho c’haout digan-e-hoc’h enn distro, ha goulenn krenn a rann beza trugarekeet.\n3. — Setu aman ar wirionez a laka da dec’het gloar ar bed. Mar d-ema gras Doue enn ho kaloun, mar d-ema enn hi ar gwir garantez, neuze ar warisi, ann enkrez hag ar garantez evid-hoc’h hoc’h-unan ne vezint ket evit mont ebars hoc’h ene. Rak karantez Doue a drec’h pep tra hag a gresk nerz ann ene. Mar d-oc’h eunn den fur e gwirionez, n’ho pezo ken levenez, n’ho pezo ken fisians nemet enn-oun ; rak n’euz den mad nemet Doue he-unan a dle beza meulet ha binniget dreist pep tra hag e pep tra.\nKement mad a zo ia zeu digant Doue a zo ar mad dreist pep mad. Kement tra a ra a zo mad, o veza ma tenn pep mad anezhan he-unan. Nemet ar pec’hed, n’euz war ann douar drouk all e-bed. Ar boan hon euz evit ar pec’hed ne d-eo ket eunn drouk anezhi, rak pa he gouzanvomp a galoun vad, e vez lamet ar pec’hed, hag ar boan-ze a zigas a nevez ar reiz-vad a ioa bet torret gant ar pec’hed. Digant Doue eta e teu d’e-omp ar vuez, ar skiant-vad hag ive ar garantez a dle sevel hep paouez etrezek ann hini en deuz roet anezhi d’e-omp ; ac’hanomp hon-unan n’omp netra, n’omp ket zo-ken evit lavaret : Va Zad ! rak ne ouzomp ket pedi. Ar Spered-Santel a zo enn-omp eo a bed evid-omp, muioc’h eget na oufemp lavaret. N’hon euz netra d’e-omp hon-unan, netra nemet ar pec’hed, ha ni eo a zo kiriek pa vez great ar pec’hed ; hag ar maro a zo d’ezhan evit he c’hobr.\nPeger braz stad bennag a rafemp ac’hanomp hon-unan, ne d-omp netra ken, n’hon euz netra ken nemet ar pez a ro Doue d’e-omp anezhan he-unan dre he vadelez ha dre he drugarez. D’e-omp-ni eta eo ann dismegans hag ar vez, ker paour omp, siouaz ! Da Zoue avad bennoz hag enor, ha gloar, ha galloud, evel ma kan ar Zent enn env war-dro Oan Doue.\nAdtapet diwar « https://br.wikisource.org/w/index.php?title=Trede_levr_-_IX&oldid=88922 »\nKemmoù diwezhañ degaset d'ar bajenn-mañ d'an 3 Mez 2016, da 13:19.


Charlez IV, dug Alençon - Wikipedia\nCharlez IV, dug Alençon\nTresadenn eus ar XVIIvet kantved\nCharlez IV, dug Alençon (1489 - 1525 e Lyon), a oa un den a ouenn uhel, priñs eus an Tiegezh Valois, dimezet da Marc'harid Bro-C'hall (1492-1549), c'hoar henañ ar roue gall Frañsez Iañ . Kont Perche e oa ivez adal 1492, ha kont Armagnac, Fénezac ha Rodez adal 1497. Anvet e oa bet da c'houarnour Breizh.\nMab e oa da René, dug Alençon ha kont Perche, ha da Varc'harid Lorraine-Vaudémont, a voe anvet da wenvidigez.\nE 1497, pa varvas e eontr-kozh Charles d'Armagnac, e teuas da vout kont Armagnac ha Rodez.\nE 1509 eo e timezas da Varc'harid Bro-C'hall, merc'h da Charles d’Orléans, kont Angoulême, ha da Louise de Savoie, c'hoar henañ ar roue gall Frañsez Iañ.\nBrezelour[kemmañ | kemmañ ar vammenn]\nBrezeliñ reas en 1507 en Italia dindan urzhioù ar roue gall Loeiz XII, ha perzh a gemeras e seziz Genoa.\nE 1509 en em gannas en Agnadel, ha gant an arme c'hall e kemeras kêrioù Bergamo, Caravaggio, Borromeo ha Cremona.\nE 1510 e voe anvet gouarnour Breizh. E 1515 e teuas e vreur-kaer da vout roue, ha setu-eñ adarre o vrezeliñ en Italia. En emgann Marignano edo e 1515, hag e 1521 e tifennas Champagn dirak arme Carlos Iañ Spagn.\nD'ar 24 a viz C'hwevrer 1525 en em gannas en Pavia, hag eñ an hini a en em gavas e penn an arme c'hall goude tapet ar roue gant e enebourien. Kas a reas an arme en-dro da Vro-C'hall goude ar faezhadenn. Yac'h ha dibistig e oa, ha tamallet e voe dezhañ bezañ laosket ar roue en emgann.\nGant ar glac'har hag ar vezh, a-hervez, e klañvas hag e varvas. Bugel ebet n'en doa. Mont a reas e vadoù gant e intañvez, diwar-goust e c'hoar Françoise d'Alençon.\nAddimeziñ a reas an intañvez da Herri II Navarra.\nAdtapet diwar « https://br.wikipedia.org/w/index.php?title=Charlez_IV,_dug_Alençon&oldid=1931049 »\nKemmoù diwezhañ degaset d'ar bajenn-mañ d'an 2 Gen 2022, da 22:02.


Laezh-ribod - Wikipedia\n(Adkaset eus Laezh-ribot)\nUr werennad laezh-ribod. Gwelout a reer roud al laezh-ribod peg ouzh ar werenn. Naetoc'h eo evañ en ul lestr-pri.\nUr banne laezh-dous (en tu kleiz) e-kichen ur banne laezh-ribod. Heñvel eo al liv, met tevoc'h eo al laezh-ribod, ha splannoc'h ar merk.\nAl laezh-ribod zo un evaj a deu eus laezh ar saout pa vez ribotet an dienn anezhañ d'ober amann. A-wechoù e kreder eo un evaj "breizhek", met evet e vez e broioù all evel Flandrez Belgia, Pakistan pe Afganistan ivez .\n3 Laezh-ribod mat\n4 Skaotañ ar gwer\n5 Pennadoù kar, a bell pe a dost\nMeuz[kemmañ | kemmañ ar vammenn]\nGwechall, war ar maez, e veze debret patatez gant laezh-ribod, ha krampouezh gwinizh-du e-barzh laezh-ribod.\nStudierien Breizh a gustume evañ laezh-ribod war-lerc'h un nozvezh pant e dibenn an XXvet kantved. Ne raent nemet evel ar roulerien a rae kemend-all a-raok dezho abaoe kantvedoù er vro. Kontet e veze gant lod e c'hallent chom yac'h ha derc'hel da lonkañ ma kasent ul litrad laezh-ribod war-draoñ er beure war-lerc'h. Siwazh, ne soñj ket a-walc'h al lonkerien yaouank a vremañ el louzoù-se a rafe vad d'o yec'hed ha da saverien-saout ar vro.\nHiziv e c'haller kavout laezh-ribod en tiez-krampouezh, met gwelloc'h e vez d'an anaoudeien goulenn a belec'h e teu, betegouzout.\nBlaz[kemmañ | kemmañ ar vammenn]\nKen kustum e vezer bremañ ouzh ar boued sukret ma ne blij ket kalz al laezh-ribod ken, ha nebeutoc'h c'hoazh d'ar vugale. Koulskoude, pa welont o zud oc'h evañ laezh-ribod e reont kemend-all aes, en-vihan. Diaesoc'h e vez kregiñ gant al laezh-ribod pa vezer krennard.\nLaezh-ribod mat[kemmañ | kemmañ ar vammenn]\nNe blij ket d'an holl hini Bridel. Met hini Sant-Malo pe Lanfeun a vez kavet eus ar c'hentañ, pa n'haller ket kaout hini "graet er gêr".\nSkaotañ ar gwer[kemmañ | kemmañ ar vammenn]\nDisplijus e vez skaotañ gwer war-lerc'h laezh-ribod: pegañ a ra ouzh ar gwer. Gwelloc'h eo evañ laezh-ribod e bolennoù pe listri-pri, aesoc'h da skaotañ.\nAdtapet diwar « https://br.wikipedia.org/w/index.php?title=Laezh-ribod&oldid=1483214 »\nKemmoù diwezhañ degaset d'ar bajenn-mañ d'an 5 Ebr 2013, da 00:57.


Journal de Renaud Camus, jeudi 30 janvier 2020\ncréée le samedi 1er février 2020, 16 h 52\nmodifiée le jeudi 11 février 2021, 0 h 42Plieux, jeudi 30 janvier 2020, une heure du matin. Le musée de Montauban a donc rouvert ses portes après de longs travaux, et l’on ne ~~~~~ ~~~~ ~~~~~ ~~~~ ~~~ ~~~~~ ~~~~ ~~~~~~~~ réussite.\nLe ~~~~~~~~ ~~~~~~~ ~~~~~~~~~~, ~~~~ ~~~ est le siège ~~~~~~~ ~~~~~~~~~~, ~~ ~~~~ ~~~~~~ ~~~~~~~~~~ ~~~~~~~~, ~~~ ~~~~~ ~~~~ ~~~~~~~~~ ~~ ~~~~~~~ ~~~ ~~~~~~~ ; ~~~ ~~’~~~ ~~~~~ ~~~~~ ~~~~~, ~~~~~~, ~~~’~~~ ~~’~~~~ ~~~~ ~~~, ~~~~ ~~~~~, par ses présents ~~~~~~~~~~~ ~~~ ~~~~~~~~~~~~~~. ~~~ ~~~~~ ~~~~~~~~~~~~ ~~~~ ~~~~~~~~~~~ ~~~~ ~~~ ~~~~~ ~~~~~ ~~~~ ~~~~~~~~ ~~~~ ~~~~~ ~~~~~~~ ~~~ ~~~ ~~~~~~~ ~~~~ ~~~ ~~~~~~ ; ~~~, ~~~~~ ~~~~~~, sa cour d’honneur, ~~~~~ ~~~~ ~~~~~~~ ~~~~~~~~~~~~ ~~~~~~~~ ~~~~~~~~~~~ ~~~~~~~~~~~~~~~ ~~ ~~~ ~~~~~~~~ ~~~ ~~ ~~’~~~~~~~~~~~~~ ~~~ ~~’~~~~~~~~~, ~~~~ ~~~~~~~~~~~ ~~~ ~~~~ ~~~~~~~~ ~~~~ ~~~~~ ~~~~~~~ ~~~ ~~~~~~ ~~~ ~~’~~~~~~, destinés à l’accueil, ~~~ ~~~~ ~~~~~~~~~~~~~ ~~’~~~~~~~~ ~~~~ ~~~~~~~~~~~~~~~. ~~ ~~’~~~~~~~~~~, ~~~ ~~~~~~~~~~~~~~~ ~~’~~~~ ~~~~~~~~~~, ~~~ ~~~ ~~~~~~~~ ~~~~ ~~~~~~~~ ~~’~~~~ ~~~~~ ~~~~~~ ~~~~~~~~~~ ~~~~~~~~~~~ — ~~~~~~~ ~~~~ ~~~ ~~~~~ des espaces, et ~~~~ ~~~~ salles.\nPour ~~~~~~~~~ ~~~ ~~~~~~~~~~~~ ~~ ~~~~ ~~~~~~~~~~, ~~ ~~~~~~, ~~~~ ~~~~~~~~~~~ ~~~~~ ~~~~~~ ~~~ ~~~~~, ~~~ ~~~ ~~~~~~~~~~ ~~~ ~~~~~~~~~~~~, ~~~~~, ~~~’~~~~~ ~~~ ~~~~~ ~~’~~~~~~ d’aucun catalogue. Il ~~~~ ~~~~~ ~~~~ ~~~~ ~~~~~~~~~~~~-~~~~-~~~~~~~~~~~~, ~~~~~~~~ ~~~ ~~~~~~~~ ~~~~~~~~~~~~~~ ~~~~~~~~~~~~ ~~~~ ~~~~~~~~~~~~, ~~~~~~~~~~~ ~~~~ ~~~~~~~ ~~~ ~~~~~, ~~~~~~ ~~~~ ~~~~~~~~~~~. ~~~~~~ ~~~~~ ~~~~~~~~~~~~~ ~~~~~ ~~~ ~~~~~~~ ~~~ moyens. En l’occurrence, ~~ ~~~~~~~~~~, ~~~ ~~ ~~ ~~~~ ~~~ ~~~~~ ~~~ ~~~~ ~~~~~~, ~~~ ~~~~~ ~~~~ ~~~~~~ ~~~~~~~~~~~. ~~~ ~~~~~~ ~~~~~~~~~~~ ~~~~ ~~’~~~~ ~~~~~~~~~~~~ ~~’~~~ ~~~~ ~~~~~~~ ~~~ ~~~ manifestation : bien ~~~~~~~~ ~~~~ ~~~ ~~~~~~ ~~~~ ~~~~ ~~~~~~~~~~ ~~~~~~~~~~~, ~~~ ~~~’~~~ ~~~~~~~~ ~~~ ~~~~~~~~~~~~~ ~~~ ~~~~~~~~ ~~’~~~~~~~~ ~~~~~ ~~~~~~~~ ~~~~ ~~~ ~~~~~ ~~~~~~~~ ~~~~~~~~~~~~~ ~~~~ ~~~~~~~~~ ~~~~ ~~~~~~~ essentielles. Elles le ~~~~~. ~~~~~~~~~~ ~~~ ~~~~~~ ~~~~~ ~~~~ ~~~~ ~~~ ~~~~~ ~~~ ~~~~~~~~~~~ ~~~ ~~~’~~~~ ~~~~~~ ~~~~~~~~~~~-~~~, ~~~ ~~ ~~~~~ ~~~~~ ~~~~ ~~~~~~~~~~, ~~~~~ ~~~~~~, ~~~~~ ~~’~~~~~~, ~~~~ ~~~~~~~~~~~~~ d’intention affichées. Et ~~~~~ ~~~~~~, ~~~ ~~’~~~~ ~~~~ ~~~~~~. ~~~ ~~~~~~ ~~’~~~~~~~~~ ~~~~~~ “~~~~~~ ~~~~~~~” : ~~~ ~~~ ~~~~~~~~ ~~~~~~~~~~ “~~~~~~~-~~~~~~~~~~”. ~~~ ~~’~~~~~ ~~~ ~~~~~~~~~ ~~~ ~~~~~ ~~~~~~ ~~~~ ~~~~~ artistes, tout en ~~~~~~~~~~~~~~ ~~~’~~~ ~~’~~ ~~~ ~~ ~~~~~~, ~~~~~~ ~~~~~ ~~~~~~~~ ~~~~~~~~ ~~~~~~~~~~~~~~. ~~~ ~~’~~~~~~~~~ ~~~~~~ ~~~ ~~~~~ ~~~~~~~~~~, ~~~ ~~~~~ ~~~~~~~~~~, ~~~ ~~~~~ ~~~~~~~~~~. ~~~~~ ~~~~~ : ~~~~~ ~~~ sera tout à ~~~~~ ~~~ ~~~~~~~, ~~~~~~ ~~~~ ~~~~~~~ ~~~~~~~~. ~~~~~ ~~~~ ~~~ ~~~~~ ~~~ ~~~ ~~~~~~ ~~~’~~~ ~~~~~~~ ~~’~~~ ~~~ ~~~~ ~~~~~~~ ~~~~~~~~~~~~~~ ~~’~~~~~, ~~~~~~~~~~ ~~~~~~~~~~, ~~~ ~~~~ ~~~~~~~~~ à peine de ~~~~~ ~~~~~~ (~~~ ~~~~~~ ~~~~ ~~~~~~~~~~~~~~ culturels, artistiques, ~~~~ ~~~~ ~~~~~~~~~~~~~~ ~~~~~~~~~~~, ~~~~~~~~~~~~~, ~~~~ ~~~~ ~~~~~~~~~~~ ~~~ ~~~~~~~~~~ ~~~ ~~~~~~~~~~~~ obsessionnel).\nAinsi ~~~~~~~ ~~ ~~~~~~ ~~~~ ~~~~~~~~~~, ~~~~~~ on met des ~~~~~~~~~~ : ~~~~~ ~~~~~~~~~ ~~~~~~-~~~ ~~~~~~~ ~~~~ ~~~~~~-~~~ ? ~~~~~ ~~~~ ~~~ ~~~~~~~~~ ~~~~ ~~~~~ ~~~ ~~~~~~~ ~~~~ ~~’~~~~~~~~~~ ~~~~~~~~~~~~~ ~~~ ~~~~~~ ~~~ ~~~~~~~~~~ ~~~ ~~~~ ~~~~ ~~~~~~~~~ ~~~ Valernes ; heureux de ~~~~~~~~~~ ~~’~~~~~~ ~~~ ~~~~~~~ ~~~~~~~~~~ ~~ ~~~~ ~~~~~~~ ~~~ ~~~~~~~~, ~~~~ ~~~~~~~~~ ; ~~~ ~~’~~~~ ~~~~~ ~~~~ ~~~~~~~~~~~ ~~~~~~~~~ ~~~~~~~ ~~~’~~~ ~~~~~~ ~~~~ ~~~ Jeanne ~~~ Loynes ~~’~~~~~~~-~~~~~~, une bonne amie ~~~~~ ~~~~~~. ~~~~~ ~~~~ ~~~~~~~~ ~~~ ~~~~~~ Duc ~~’~~~~~~~~ de ~~~~~, ~~’~~~~~~~ ~~~~-~~~~~, ~~~~~~~ ~~~~~~ ~~~~ ~~~ ~~~~~~~~ ~~~~ ~~’~~~~ ~~~~~~ ~~~~~~~~~~ ~~~’~~~ ~~~~ ~~~~ ~~~~~~~~~~~ ~~~~ pauvres Orléans, au ~~~~~~ ~~~~ ~~~~~~ ~~~ succession.\nS’agissant ~~~ ~~~~~~~~~~ ~~~ ~~’~~ ~~ ~~~~~ ~~~~ ~~~ ~~~~ ~~~ ~~~~~~~. ~~~ ~~~~~ ~~~~ ~~~~~~~~~~, ~~~ ~~~~ ~~’~~~~ ~~~~~~~~~~ ~~~~~~~~~~~, ~~~~~ ~~~~~~~~. D’ailleurs ce nouveau ~~~~~~ ~~’~~~~ ~~~~ ~~~ ~~~~~ ~~~~~~~~~~~, ~~~~~ ~~~ ~~~. ~~~ ~~ ~~~~~~ ~~~ ~~~~~~~~~~ ~~~~~~~. ~~~ ~~~~~~~ ~~~ ~~~~~~~~, ~~~~~~ ~~~~~. ~~~ ~~~~~~~~~~~ ~~~~ ~~~~~~~ ~~~~ ~~~~~~~~~~~~~~~~~. Il faut se ~~~~~~~~~ ~~ ~~~ ~~~~~~~~ ~~~~~~~ ~~~~ ~~~ ~~~~~~~. ~~ ~~~~~~ ~~~~~~~~~~ ~~~ ~~~~ ~~~~~~~ ~~ ~~~ ~~~~~ ~~~~~~~~~, ~~~ ~~~~~ ~~ ~~~~ ~~~~~~~~~~ : ~~~~ ~~~~~~~~~~ ~~~ ~~’~~~~~~~~~ d’Alexandre, piazzettesques à ~~~~~~~~ ; ~~~~ ~~~~~~~~~~~ ~~~~~~~ ~~~’~~~ ~~~~~~~~~ ~~~~ ~~~~~ (~~~ ~~~~~~) ; ~~~ ~~~~~~~~~~~~~~ ~~~~~~~~ ~~~~~~~ ~~~ ~~~~~~~~~ ~~’~~~~~~~ ~~~~~~~, ~~~~ ~~~~~ ~~ ~~~~~ ~~~~~~~~~~~~~, ~~~~~ ~~~~~~, ~~~~~ ~~~~ font penser aux ~~~~~~~~~~~~. ~~~ ~~~~~ ~~~~~~~, ~~~~~ ~~~~, ~~~~~~~ ~~~~ ~~~ ~~~~~~ ~~~~~~~ ~~~ ~~~~~~~~~~, ~~~~~~~’~~~ ~~~~~~~~ ~~~~~~~~~ ~~~~~~-~~’~~~~~~ ~~~ ~~~~~~~, ~~~ ~~~~~~~~~-~~~~~ ~~~ ~~~~ ~~~~~~~~ (~~~~~~ ~~’~~~~~~~~ “~~~~~~~~~“ de Raphaël, si ~~~~~, ~~~ ~~~~~~~~), ~~~ ~~~~~ ~~~~~~~ ~~ ~~~~ ~~~~~~~~ ~~~ ~~~’~~~~ ~~~ ~~~~~~ ~~’~~~~~ ~~ ~~~~~~~~~-~~~~~~~~, ~~~~ ~~~~~~~~ : ~~~ ~~~~~ ~~~~~~~~~~ ~~~~~~~ ~~~~~ ~~~~~~~~~~, ~~~~~~~~ ~~~~ ~~~~~~~~~~~~~ et amateurs passionnés ~~~ ~~~~~~~~~ ~~’~~~~~~~~~ ~~~ ~~~~~~~ ; ~~~ ~~~ ~~~~~ ~~~~~~~~~~ ~~~~~~~~~-~~~~~~~~ ~~~~~ ~~~~~. ~~~~~~ ~~ ~~~~~~~~~~ ~~~ ~~~~ ~~ ~~~~~~~~ ~~~~~ ~~~~~~~~~~ ~~~~~~~~~~~, ~~~~~ ~~~ ~~~ ~~~~~ ~~~ est passé Le Centaure, ~~~~~~ ~~~~~~~ ~~~~~ ~~~ ~~~~~~ ~~~~~~~ ~~~~ ~~~~~ ~~~~~ ~~~ ~~~~~~, ~~~ ~~~~ ~~’~~ ~~~~ ~~~~~ ; ~~~ ~~~~~~~~~, ~~~~ ~~~~~~~~~, ~~~ ~~ ~~~~ ~~~~~~~~~~~ ~~~~ ~~~~ l’invraisemblable monument aux ~~~~~~ ~~~ ~~~ ~~~~~~~ ~~~ ~~~~~, ~~~~~ ~~~~~~~~~~~ aux ~~~~~~~~~~~~ ~~~ ~~~~~~~~~~~ ~~~ ~~~~~-~~~-~~~~~~~~, mon ~~~~~~~~~~ préféré.\nCe ~~~~ ~~’~~~ ~~~~~~~~~, ~~~~~~, ~~~~~~ ~~~ ~~’~~~ ~~~~~~~~ ~~~~~ ~~~~ même, c’est la ~~~~~~~~~~~~ ~~~~ ~~~~~~~~~~~~ ~~~~~~~~~~~~~~ ~~~ ~~~~~~~~~~~ ~~~ XIXe ~~~~~~~, ~~~ ~~~~~~ ~~~~ ~~~~~~~~~~ ~~~ ~~~~~~~~~~~~ ~~~~~~~~~~~~~ ~~~ ~~~ ~~~~~~~~~ ~~~~~~~ ~~~ XXe, ~~~~~~~~ ~~~~~~~~~~ ~~~ ~~~~~~~ — ainsi ce Lucien ~~~~~~~, ~~~~~ ~~’~~~~~~ ~~~~~~~~~ ~~~~ ~~~ ~~~~~~ Déjeuner ~~ Ardus, ~~~~~ “~~~~~~ ~~~~~” (~~~~~~~~ ~~~ ~~~~~). ~~~~~ ~~’~~~~~~~~ ~~~~ ~~~ ~~~~~ ~~~~~~~~~~~~~~ ~~~ ~~~~~~~~~ ~~~~ ~~~~~~~ ~~~~~~~~~~~~~~~ parasites, dans la ~~~~~, ~~~ ~~~~~~~~~, ~~~ ~~~~~ ~~~~~~, ~~~~~~~~~~ ~~’~~~~~~~.\nvoir l’entrée du jeudi 30 janvier 2020 et ses 2 images dans Le Jour ni l’Heure


Emgavioù red-micher hag enselladennoù evit ar gelennerien divyezhek 1ñ derez er Mor-Bihan… e galleg Hepken ! – Kelennomp!\nEmgavioù red-micher hag enselladennoù evit ar gelennerien divyezhek 1ñ derez er Mor-Bihan… e galleg Hepken !\n24/09/2019\t 15/12/2019 Keleier\nLodenn ouzhpennet d’ar 15 /12/19 : Klevet hon eus komz e oa bet anvet ‘benn ar fin un ensellerez LCR evit ar Mor-Bihan adalek an 20 a viz Du. Isabelle Le Nabat an hani eo, bet kuzulierez bedagogel hanteramzer evit ar brezhoneg er Mor-Bihan betekhen. Laouen tre omp o tegemer seurt doare ! Donemat Itron Ensellerez !\nSouezhet mik omp bet o klevet komz e vo graet an enselladennoù hag an emgavioù red-micher (entretiens de carrière) e galleg hepken evit ar skolaerien divyezhek (katolik, diwan ha publik) e departamant ar Mor-Bihan.\nEn abeg ne vo ket mui a enseller e-karg eus ar brezhoneg er Mor-Bihan eo bet goulennet d’ar re o do un emgav red-micher er bloavezh-skol 2019-2020 d’ober “ur gentel e galleg” evit an enselladennoù.\nEnsellet e vo ar skoalaerien nemet gant un enseller pastell-vro da lavaret eo hep derc’hel kont eus dibarderioù ar c’helenn divyezhek.\nSkrivet eo bet ganeomp ul lizher d’ar rektor evt sevel groñs a-enep seurt diviz (da lenn dindan). Ul lizher klemm zo bet kaset d’ar rektor gant ar CFDT ivez .\nResevet hon eus ur respont nac’h a-berzh ar rektor nevez Emmanuel Ethis d’an 29 a viz Gwengolo : da lenn amañ\nEl lizher resevet eo bet displeget deomp e oa ‘benn ar fin “normal” rak aozet e oa bet ar memes doare d’ober e Penn-ar-Bed e 2018/2019 pa vanke un enseller e-karg eus ar brezhoneg … dindan respet ar rektorez Armande Le Pellec Muller !\nDisklêriet en doa ar rektor Emmanuel Ethis ‘barzh Télégramme e mix Ebrel 2019 e oa e gefridi “plaenaat an diaesterioù ” …. Seblant eo partiet fall an traoù. Pell emañ Yann skolaer-ez eus e/he gazeg gant promesoù ar rektor nevez a-fed habaskañ an darempredoù gant ar gelennerien divyezhek. pe… diaesterioù o deus ar skolaerien divyezhek evit kompren soutilted ar gerioù e galleg marteze ?\nPrevious PostRouedad ar brezhoneg : Ur steuñv ober evit reiñ un dazont d’hor yezh\nNext PostGalvadeg a-enep raktresoù Blanquer “Evit ma chomo bev hor yezhoù” : manifestadeg e Pariz d’an 30 a viz Du


Yona - Wikipedia\nYona gant Michelangelo e Chapel Sistina\nYona pe Jona pe Jonas(en hebraeg : יוֹנָה (yôna(h)), en arabe: يونس [Yūnas]) az o pempvet profed "bihan" ar Bibl. Tudenn pennañ Levr Yona (Yn) a gaver en Tanac'h (Bibl hebraek) hag e Testamant Kentañ stummoù kristen ar Bibl.\nEil Levr ar Rouaned a gomz diwar-benn ur profed eus Gat-ha-Hefer, Yona e anv, mab da Amitai (2R 14, 25) en amzer Yarovam II, roue Israel. Met n'eur ket evit lavarout ez eo hennezh aozer Levr Yona, na lavarout petra zo istor ha petra zo marvailh.\n↑ troidigezh An Tour-Tan\n↑ troidigezh Gwilh ar C'hoad, 1897\n↑ Troidigezh An Tour-Tan, levrenn 3, 1983, p224\nAdtapet diwar « https://br.wikipedia.org/w/index.php?title=Yona&oldid=1975487 »


Padrig Montauzier (Patrick Montauzier) zo ur broadelour breizhat bet ganet e 1950, e Roazhon.\nGanet eo bet en ur familh a vicherourion eus Roazhon ; e dad a oa unan eus renerion CGT Il-ha-Gwilen. Deuet eo da vout entanet gant Breizh dre selaou abadennoù Charlez ar Gall ha lenn Istor Breizh an abad Henri Poisson (1898-1977).\nKomunour e oa pa oa yaouank, a-raok kemer perzh er strolladoù broadelour Strollad Ar Vro ha Strollad Komunour Breizh e penn-kentañ ar bloavezhioù 70. Dont a reas da vout stourmer en FLB dindan al lesanv Colonel Armand. Ugent gwalldaol a voe tamallet dezhañ gant polis Bro-C'hall. Toullbac'het e voe e 1978 evit bout lakaet bombezennoù da darzhañ e kastell Versailhez. Dieubet e voe gant ar prezidant gall François Mitterrand e 1981.\nEzel eus ar strollad POBL e oa er bloavezhioù 1980-1990 a-raok krouiñ ur strollad politikel eus an tu-dehoù pellañ : Adsav. Rener ar gelaouenn War Raok ! eo abaoe ar bloaz 2000, ivez. Aet eo da gabaliñ evit dilennadegoù kanton ar bloaz 2008 e Dol, war anv Adsav!, ha 4% eus ar mouezhioù en doa bet.\nE penn un embregerezh kirri-samm e oa a-raok mont war e leve. E verc'h Mannaig he deus skrivet ul levr diwar-benn an FLB.\nE 2012, Padrig Montauzier a roas harp d'al listenn Bretagne, nous avons foi en toi krouet gant Jeune Bretagne, skourr breizhat ar Bloc identitaire gall evit dilennadeg ar gannaded.\nAdtapet diwar « https://br.wikipedia.org/w/index.php?title=Padrig_Montauzier&oldid=1902306 »\nDernière modification le 10 Mae 2021, à 18:16\nKemmoù diwezhañ degaset d'ar bajenn-mañ d'an 10 Mae 2021, da 18:16.


Pajenn:Instructioneu santel ar er gurionnéeu principal ag er religion, 1790.djvu/28 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/28\nnissein ag en drougueu ou dès groeit d’er-ré just. Ne faut quet bout souhét mar lausq Doué en dud impi de vihuein d’ou chonge ha d’obér ou fantazi ; rac ean e ouair sur n’achappeint quet a dré é zeourn mar dalhant mat d’en offancein, hac ean e eèll, a pe garou, ou funissein pé ér béd-men, èl m’en dès groeit mar a uéh, pé ér béd-aral, ma ne hum gonvertissant quênd er marhue.\nDoué-zou infinimant mat ; de larèt-è, Doué-zou er vadeleah memb, hac e scuil hemb-cèss é vadeleah ar en treu crouéét. Dré un éffæd ag é vadeleah en en dès crouéét en Nean, en doar ha quemènt tra-zou én-ai : dré un éffæd ag é vadeleah en ou honserv hac é pourvai é zobérieu de bep-unan. Dré un éffæd ag é vadeleah é ta bamdé en heaul de rein splandér d’er ré fal quer clous èl d’er-ré vad, hac é couéh er glàu é parqueu er péhour quer dous èl é ré en dén just. Dré un éffæd ag é vadeleah é vag hur horveu, hac é ra d’hun ineanneu er secourieu necessær eid arrihue él lehuiné ag en Nean. Dré un éffæd ag é vadeleah en hur souffr ar en doar deusto d’hur péhedeu, hac en hur gorto d’obér pénigèn. Gùir-è é hès tud péré n’en dint ( haval vehai) ar en doar meid eit bout malheurus : mæs ne faut quet credein eit quemènt-ce n’en dès Doué madeleah er bet eid er-ré e lausq èl-ce d’andur : réd-è é contrel considérein é homb ol péherion, hac é véritamb hoah hilleih mui eit n’hun n’ès d’andur. En dud-ce e\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/28&oldid=128825 »


Skeul Mercalli - Wikipedia\nSkeul Mercalli a reer eus ur skeul rummata ar c'hrenoù-douar. Ur skeul subjektivel eo, diazezet war pegen bras eo emled an dismantroù stadet.\nSavet eo bet e 1902 gant ar vulkanologour Giuseppe Mercalli. Implijet-bras e voe betek ma voe savet skeul Richter e 1935. Muzuliañ a ra kreñvded ar stroñsadennoù santet hag ar reuz a c'hoarvez war gorre an douar, gant un dereziadur a ya eus 1 da 12.\nDerezioù kreñvded[kemmañ | kemmañ ar vammenn]\nEmled ar reuzioù stadet\n1 Ne spurmanter tamm fiñvadenn ebet. N'eo detektet ar c'hren-douar nemet gant binvioù kizidik hag un nebeudig tud e degouezhioù dibar.\n2 Un nebeud tud a c'hall santout ur fiñvadenn ma vezont o tiskuizh ha/pe ma vezont en estajoù uhelañ savadurioù bras\n3 E diabarzh ar savadurioù e vez santet un fiñvadenn gant kalz a dud. Fiñval a ra an traezoù a-istribilh. En diavaez padal, ne santer mann ebet.\n4 An darn vrasañ eus an dud zo en diabarzh a sant ur fiñvadenn. Fiñval a ra an traezoù a-istribilh, ar prenestroù, ar pladoù, asiedoù, an dornelloù.\n5 An darn vrasañ eus an dud a sant ar fiñvadenn. Dihuniñ a ra an dud morgousket. Stlakal a ra an dorioù, terriñ a ra al listri, fiñval a ra an taolennoù, cheñch plas a ra an traoù bihan, horjellat a ra ar gwez, fennañ dreist d'o endalc'herioù a c'hall an dourennoù ober.\n6 An holl a sant ar grenadenn. Strobet eo kerzhed an dud, kouezhañ a ra an traezoù hag an taolennoù, frailhañ a c'hall plastr ar mogerioù ober, hejet-dihejet eo ar gwez hag ar bodoù. Reuzioù dister a c'hall c'hoarvezout e savadurioù savet fall met tamm droug frammadurel ebet.\n7 Poan o devez an dud o chom en o sav. Santout a ra ar vleinerien eo hejet o c'harr. Un nebeud pezhioù arrebeuri a c'hall terriñ. Brikennoù a c'hall kouezhañ eus ar savadurioù. Reuzioù etre zo gant ar savadurioù savet mat, reuzioù bras a c'hall bezañ war ar savadurioù all avat.\n8 Poan o devez ar vleinerien o vleinañ Fiñval a ra an tiez nebeut a azezoù dezho. Frammoù bras evel siminalioù pe savadurioù a c'hall gweañ ha terriñ. Reuzioù dister zo gant ar savadurioù savet mat, drastus eo ar reuzioù gant ar savadurioù all. Terriñ a ra skourroù ar gwez. Mard eo gleb an douar e c'hall frailhoù digeriñ en torgennoù. Cheñch a c'hall ober live an dour er puñsoù.\n9 Reuzioù bras zo gant an holl savadurioù. Cheñch plas a ra an tiez hep azez. Un nebeud korzennoù danzouarel a dorr. Digeriñ a ra an douar\n10 Diskaret eo ar pep brasañ eus ar savadurioù gant o azezoù. Kemend-all a c'hoarvez gant ar pontoù. Reuziet grevus eo ar stankelloù. Disac'hadegoù a c'hoarvez. Diheñchet eo naozioù ar stêrioù. Frailhoù ledan a weler war an douar. Plegañ a ra al linennoù-houarn.\n11 En o foull e kouezh ar pep brasañ eus ar savadurioù. Diskaret ez eus pontoù. Distrujet eo ar c'horzennoù danzouar.\n12 Distrujet eo tost pep tra. Fiñval a ra al leur a-wagennadoù Dilec'hiañ a c'hall melloù tammoù reier bras.\nMeurez ur c'hren-douar\nAdtapet diwar « https://br.wikipedia.org/w/index.php?title=Skeul_Mercalli&oldid=1952340 »\nSkeulioù kreñvded sismek\nKemmoù diwezhañ degaset d'ar bajenn-mañ d'an 15 C'hwe 2022, da 08:21.


Yezhoù bantouek - Wikipedia\nUr familh-yezhoù eo eus yezhoù bantouek a vez renket d'o zro e-touez ar yezhoù nijerek-kongoek.\nUr gartenn warni ar yezhoù bantouek hag ar yezhoù nigerek-kongoek all\nAr familh-yezhoù komzet war an tachenn ledanañ en Afrika a-bezh eo ar yezhoù bantouek, komzet gant tro-dro da 310 milion a dud e kreisteiz Kameroun hag e gevred Nigeria peg ouzh ar vevenn gant Kameroun, e Gabon, e Republik Kongo, Republik Demokratel Kongo, Rwanda, Burundi, Ouganda, Kenya, Tanzania, Angola, Zambia, Malawi, Mozambik, Zimbabwe, Namibia, Botswana ha Suafrika.\nAr ger bantouek a voe savet gant Wilhelm Heinrich Immanuel Bleek diwar ar ger bantouek boutin ntu (den) gant ar rakger ba- implijet e meur a yezh vantouek evit al liester.\nGant ar yezhoù bantouek e ve renket an anvioù-kadarn e meur a glas a glot gant ur rakger resis. Un tammig evel ar jener er yezhoù indezeuropek eo ar c'hlasoù-anv-se. Chench a ra an niver a glasoù a yezh da yezh, met dre vras e vez tro-dro d'un dek benanket. Adkavet e vez an hevelep rakger a-hed ur frazenn staget ouzh pep ger a glot gant ar mmes klas-anv, da skouer e swahilieg:\nMtoto mdogo amekisoma 'E (al levr) lennet en deus ar bugel bihan'\nWatoto wadogo wamekisoma 'E (al levr) lennet o deus ar vugele vihan'\nWatoto wadogo wamevisoma 'O (al levrioù) lennet ar vugale vihan'\nAr swahilieg eo ar yezh vantoueg gant ar muiañ-niver a tud barrek warni en holl, dreist-holl evel eil yezh, met ar choneg hag ar zouloueg eo ar yezhoù a ra ar muiañ a dud gante evel yezh kentañ.\nSetu roll ar yezhoù bantouek pennañ:\nKreiz a reter Afrika\nSothoeg an norzh (sepedi pe Sesotho sa Leboa)\nNgoumbeg (Ngumba) (Kameroun)\nE brezhoneg ez eo gwell ober dre implijout ar wrizienn hep ar rakger evit sevel anvioù ar yezhoù-se, da skouer swahilieg diwar ar wrizienn swahili, e swahilieg 'kiswahili' ma'z eo kevatal ar rakger bantouek ki- ouzh al lostger keltiek -eg eveit envel yezhoù.\nGeriadur bantoueg keñver-ouzh-keñver (e saozneg)\nKlasoù-anv er yezhoù bantouek (e galleg)\nAdtapet diwar « https://br.wikipedia.org/w/index.php?title=Yezhoù_bantouek&oldid=1857032 »\nKemm diwezhañ d'an 19 Du 2019 da 11:22\nKemmoù diwezhañ degaset d'ar bajenn-mañ d'an 19 Du 2019, da 11:22.


Arthur Cravan, anv gwir Fabian Avenarius Lloyd (22 a viz Mae 1887 e Lausanne - aet diwar-wel e Salina Cruz e miz Du 1918) a oa ur skrivagner hag ur bokser breizhveuriat gallek. Mab Otho Holland Lloyd ha niz Oscar Wilde e oa. Unan eus diaraogerien dada hag an dreistgwirvoudelezh e voe hag e kement lec'h ma tremenas e savas reuz.\nArthur Cravan gant Jean-Paul-Louis\n3 Kelaouenn Maintenant\nNe ouezer ket perak e tibabas al lesanv Arthur. An anv Cravan a zibabas e 1912 da enoriñ e zanvez-gwreg, Renée Bouchet hec'h anv, hag a oa a orin eus Cravans e departamant ar Charente-Maritime. E 1905 edo oc'h echuiñ e studioù e Birmingham. Mont a reas da vBerlin, ma labouras el labouradeg-sukr Siemens Zuchertswerk ha goude ur pennad e rankas mont kuit diwar urzh ar boliserien. Etre 1912 ha 1915 edo e Pariz ma reas war-dro ar gelaouenn «Maintenant». Enni e skrive pennadoù diwar-benn al lennegezh hag an arzoù. Gwall iskis hag atahinus e oa ar pennadoù, evel ar pezh a vefe dada ur pennadig goude. E-touez an arzourien kunujennet gantañ e oa al livourien Marie Laurencin, Suzanne Valadon ha Marc Chagall, hag ar skrivagnerien Guillaume Apollinaire hag André Gide. Kemenn a reas en em lazhfe dirak an holl ha stank e teuas an arvesterien. Neuze e lavaras Cravan dezho e oant debret gant ar sellerezh, hag e-lec'h en em lazhañ e stagas gant ur brezegenn teir eurvezh-pad diwar-benn an entropiezh. En holl e reas peder frezegenn : d'ar 27 a viz Du 1913, d'ar 15 a viz Meurzh ha d'ar 5 a viz Gouere 1914 e Pariz, ha d'an 19 a viz Ebrel 1917 e New York. E-pad ar peder anezho e savas reuz.\nE 1915 ez eas kuit eus Frañs hag e treuzas Europa a-bezh, tremenoù-hent fals gantañ. E Barcelona en em gavas e 1916 ma stagas gant ar boks en-dro. Aozañ a reas ur c'hrogad a-enep Jack Johnson, hag eñ kampion ar bed. Cravan a voe lakaet KO gantañ er c'hwec'hvet round. \nE 1917 ez eas da New York ma kejas gant kalz tud vrudet, en o zouez ar varzhez Mina Loy. Dimeziñ a rejont e miz Ebrel 1918, hag e voe ganet ur verc'h anvet Fabienne Benedict d'ar 5 a viz Ebrel 1919. Mina Loy a stagas ivez gant ur romant diwar-benn Cravan anvet Colossus, met diechu e chomas.\nArthur Cravan az eas diwar-wel e Salina Cruz e Mec'hiko e 1918 p'edo o vageal war-du Arc'hantina. Morse n'eo bet adkavet e gorf. Gant poliserien Mec'hiko e voe graet anv eus korf ur melegan bras-tre bet lazhet e-kichen an harzoù war ribl ar Rio Grande del Norte; marteze e oa hini Arthur Cravan. E 1920 e voe embannet en-ofisiel e oa marv Cravan. E wreg a glaskas war e lerc'h er bed a-bezh betek 1923.\nArthur Cravan, Œuvres, barzhonegoù, pennadoù, lizheroù, skeudennoù, testenioù diwar-benn Arthur Cravan, embannadurioù Gérard Lebovici, 1987 ; adembannet gant Ivrea, 1992, ISBN 2-85184-179-3\nArthur Cravan, J'étais cigare : Maintenant , Fragments hag ul lizher, Eric Losfeld, 1971\nNiverenn 1, miz Ebrel 1912\nNiverenn 2, miz Gouere 1913\nNiverenn 3, niverenn ispisial (1), Oscar Wilde est vivant !, miz Here-miz Du 1913\nNiverenn 4, niverenn ispisial (2), L'Exposition des indépendants, miz Meurzh-miz Ebrel 1914\nNiverenn 5, Poète et boxeur ou l'Âme au vingtième siècle, miz Meurzh-miz Ebrel 1915\nGabrielle Buffet-Picabia, Aires abstraites, P. Cailler, 1957\nNoël Godin, Anthologie de la subversion carabinée, L'Age d'Homme, 1988\nJulien Levy, Memoir of an art Gallery, New York, 1977\nRobert Motherwell, The Dada Painters and Poets, Motherwell, 1951\nJosé Pierre, Le Futurisme et le dadaïsme, embannadurioù Rencontre, 1966\nLeon Trotsky, Ma vie\nPhilippe Squarzoni, Portrait inédit d'Arthur Cravan, embannadurioù Le 9 Monde, 2003\n5 niverenn MAINTENANT\nCravan war lec'hienn Excentriques\nMaintenant niverenn 3 ha 4\nArthur Cravan war boxrec.com\n↑ Arthur Cravan, Œuvres, p 273, Ivrea, 1992.\nAdtapet diwar « https://br.wikipedia.org/w/index.php?title=Arthur_Cravan&oldid=1820080 »


Inauguration de l'amphithéâtre Charlez ar Gall au Lycée Dupuy de Lôme / Digoridigezh eus an añfiteatr roet dezhañ anv Charlez ar Gall e lise Dupuy de Lôme - Dielloù Charlez ar Gall - Archives Charles Le Gall\nD’ar Yaou 7 a viz Mezheven 2012 e vo ul lid evit reiñ anv Charlez ar Gall da añfiteatr lise Dupuy de Lôme e Brest.\nBet ur pennad mat mestr-skol e teuas Charlez ar Gall da gelenner ha degemeret en deskadurezh teknikel. E holl vuhez-vicher a reas adalek neuze e Kreizenn Deskiñ ar Savadurioù bet krouet nevez-flamm war bladenn ar Bougen e 1947. Al lec’h-se, bet savet gant ar pal stummañ dud dornet-mat evit adsevel ar gêr, a zeuas da vezañ lise micherel Dupuy de Lôme goude bezañ bet kaset e 1968 da Killiverzan.\nTrugarekaat a ra Dielloù Charlez ar Gall start an Itron Martine Pasgrimaud, renerez lise Dupuy de Lôme hag holl dilennidi ar Kuzul-merañ.\n> lec'hienn lise Dupuy de Lôme\ntagPlaceholderCatégories : 2012, Charlez


Mengli Iañ Giray - Wikipedia\nMengli Giray (e kreiz), gant e vab Mehmed Giray ha ar sultan Bayezid II\nMengli Iañ Giray a oa mab da Hacı Iañ Giray ha khan Krimea er XVvet ha XVIvet kantved.\nSevel a reas a-enep d'e vreur Nur Devlet goude marv o zad e 1466. Pignat a reas war tron Krimea e-pad un nebeud mizioù e 1467 a-raok bezañ skarzhet gant e vreudeur ha rediet da glask repu e Kefe gant Genoviz.\nFreuz ha reuz a badas e-pad bloavezhioù etre mibien Hacı Giray a-benn tapout ar galloud hag emellañ a reas Genoviz hag Otomaned en emgannoù.\nE 1478 e voe lakaet Mengli Giray e penn ar c'hanat gant ar sultan Mehmet II. Adalek ar mare-se e renas war Krimea betek e varv e 1515.\nE 1502, asambles gant Ivan III, priñs meur Moskva, e tistrujas kêr Saray ha dispennet evel-se ar Meuriad Aour. Diwar-se e vrasaas levezon khanat Krimea war ar c'hanatoù all e Kazan hag Astrahan. Betek fin ren Mengli Iañ e chomas brav an darempredoù etre Moskva ha khanat Krimea.\nTad e vefe Mengli Iañ da Ayşe Hafsa, gwreg ar sultan otoman Selim II ha mamm Süleyman ar Meurdezus.\nNur Devlet Khan Krimea\n1467 War e lerc'h:\n1469 – 1475 War e lerc'h:\n1478 – 1515 War e lerc'h:\nMehmed Iañ Giray\nLa présence ottomane au sud de la Crimée et en mer d'Azov dans la première moitié du XVIe siècle gant G. Veinstein ha M. Berindei e Cahiers du monde russe et soviétique niverenn 20-3-4, 1979.\nAdtapet diwar « https://br.wikipedia.org/w/index.php?title=Mengli_Iañ_Giray&oldid=1952146 »


III. — Gwennola a varv dougerez - Wikimammenn\nIII. — Gwennola a varv dougerez\n◄ II. — Pelerinach Santez-Anna-Wened III. — Gwennola a varv dougerez… IV. — Eur bugelik a zo ganet er be ►\nIII. — Gwennola a varv dougerez…\nGoulskoude war dro nav heur deuz ar mintin, ar glanvourez a dreuz-komzaz adarre, e daou lagad a droe en e fenn, eun derzien vraz a grogaz enni en eun taol-kont. Ar belek a deuaz raktal, hag ar c’hloc’her a oa dija eat war gein eur marc’h buan, da gemen d’ar medisin.\nAllaz ! arok ma c’hen em gavaz ar medisin, an ælez a ioa deut da gerc’hat ene kaër Gwennola Kerzuliek.\nAr medisin a zistroaz buan d’ar gaër, hag a lavaraz da gloc’her Mellak mont raktal war o loan da Zantez-Anna, da gemen d’an aotrou Kerzuliek e oa maro e wreg e Mellak. Pa oa digoueet ar c’helc’her e Zantez-Anna, e ieaz raktal d’an hotel vraz, el leac’h e tlie beza diskennet an aotrou Herry Kerzuliek. Gwelet a reaz ar wetur e toull an nor, an aotrou Herry a oa er zâl o tebrí eun tam, abarz dont kuit…\n— Aotrou, a lavaraz ar c’hloc’her, hoc’h itron a zo marvet bremaik da zek heur e Mellak.\nD’ar c’homzou-ze, an aotrou goueaz d’an douar a stok e gorf, hag etre teir gwech, e sankaz eur gountell enn e c’houk, heb lavaret eur ger.\nD’ar garmaden spontuz a lezaz neuze ar c’hloc’her, tud an hotel a deuaz da welet petra oa c’hoarveet.\nRaktal oa klasket daou vedisin, vit stanka ar goad a rullie deuz gouk Herry Kerzuliek. Pa oa louzaouet an den dizesperet, oa laket en eur gwele vit repozi, n’oa danjer abed ken evit e vuez.\nAr c’hloc’her a zistroaz neuze da Vellak, el leac’h oa sebeliet korf Gwennola.\nAn aotrou Person a oa en ti, pa zigoueaz er ger. Mac’harit a bropozaz deustu skriva ar c’helou heuzuz da Boullaouën da dad ha mam Gwennola.\nAn aotrou person a ioa a-unan ganti, mes lavaret a reaz e oa red douari ar c’horf maro abenn tri devez d’an hirra, hag evel ma n’o divije ket amzer da zigoueout abenn an termen ze deuz Poullaouën da Vellak, e vije great al lidou heb ar gerent.\nGwennola a varvaz d’ar merc’her vintin, ha da zadorn vintin da nav heur e oa douaret. Dreist oll oa bet kaër al lidou, pevar belek a ioa bet en interramant, oll dud Mellak, ha kalz deuz parroziou tro-war-dro, pere a oa bet estlamet o klevet eun heveleb kelou spontuz.\nAntronoz, d’ar zul vintin, o oa kanet eun offeren hag eur zervich evit repoz ene Gwennola Kerzuliek. Pa oa achuet an offis, ema er c’hiz da vont da daoler eur banne dour binniget war ar bez.\nMarc’harit an Naour a deuaz evel ar re all, ha pa oa eat an dud kuit, hi a jomaz da gempen ar be, ar bokodou laket war an douar. Daoulinet e oa etal ar be, o lavaret eun de profundis, pa glevaz eur vouezik o tont deuz strad ar be.\nEstlamet oll, Marc’harit a zavaz evel eun tenn, en e zao. Tra estlamuz ! ar vouezik a glev, a zo evel eur glemmaden, eun hirvoud.\nHe zreid, he diwesker a gren evel delliou, hag hi sabatuet, n’eo ket evit flach deuz al leac’h-ze. Garm, garm a ra, hag an dud a deu da c’houlen outi petra c’hoarvez ganti.\nKemennet e oa d’an aotrou Person, ha dont a reaz trum da welet petra oa c’hoarveet.\nAn hirvoudou a zeblante brema sevel splannoc’h deuz an douar.\nAdtapet diwar « https://br.wikisource.org/w/index.php?title=III._—_Gwennola_a_varv_dougerez&oldid=155022 »\nKemmoù diwezhañ degaset d'ar bajenn-mañ d'an 14 Du 2019, da 10:51.


Frizeg ar c'hornôg - Wikipedia\nFrizeg ar c'hornôg\n(Adkaset eus Frizek)\nGant ar ger Frizeg e tegouezher amañ. Evit sterioù all ar ger, gwelit Frizeg (disheñvelout).\nKomzet e: Friz (Izelvroioù)\nNiver a yezherien: 360 000 – 600 000\nRenkadur: goude 100\nYezhoù germanek ar c’hornôg\nFrizeg ar c’hornôg\nYezh ofisiel : Friz, Izelvroioù\nAkademiezh: Akademie věd,\nISO 639-1: fy\nISO 639-2: fry\nFrizeg ar c'hornôg, anvet ivez frizeg hepmuiken (West-Frysk), zo ur yezh c'hermanek eus skourr ar yezhoù frizek a gomzer e proviñs Friz en Izelvroioù. Gant an anv frizeg ar c'hornôg e reer evit diforc’hañ ar yezh-mañ diouzh ar yezhoù kar a gaozeer en Alamagn : frizeg ar reter ha frizeg an hanternoz. En Izelvroioù avat e reer peurvuiañ gant frizeg hepken (Frysk e frizeg ha Fries e nederlandeg). An anv West-Fries a dalvez, e nederlandeg, d’ober meneg eus rannyezhoù izelfrankek komzet en hanternoz Holland. Gant un anv all e ra ar yezhoniourien ivez evit frizeg ar c'hornôg : Westlauwers-Fries pe Westerlauwersk Frysk, da lavarout eo « frizeg er c'hornôg d’al Lauwers », diwar anv ar stêr Lauwers a zisparti proviñsoù Friz ha Groningen.\nAr frizeg a vez komzet gant war-dro 440 000 a dud, an div drederenn eus annezidi proviñs Friz, a sav o niver da 643 000 (e 2005). E-touez annezidi Friz ez eus 94% zo gouest da gompren frizeg komzet, 74% a c’hell kaozeal frizeg (evel yezh kentañ pe evel eil yezh), 65% zo gouest d’e lenn, ha 17% anezho zo barrek d’e skrivañ. Anavezet eo ar frizeg evel yezh ofisiel er broviñs, e-kichen an nederlandeg, ha kelennet e vez d’an holl vugale er skolioù bremañ. E 1937 e voe degemeret ar frizeg er skolioù evel danvez diret ; e 1938 e voe savet ar Fryske Akademy ("Akademiezh ar frizeg"). Abaoe an Eil brezel bed eo bet degemeret ar frizeg da vat er skolioù publik (1955), er parlamant (1956), en ilizoù (er bloavezhioù 1970) hag er gouarnamant hag er velestradurezh (1986). Abaoe 1970 ez eo eil yezh ofisiel an Izelvroioù. Gant Unaniezh Europa eo anavezet ivez, abaoe 1992, pa voe sinet Karta europat ar yezhoù bihanniver ha rannvroel gant an Izelvroioù.\nEn diavaez eus proviñs Friz e kaver frizegerien ivez : er proviñsoù all eus an Izelvroioù evel-just, dreist-holl er c’hêrioù bras, ha dre ar bed a-bezh, dreist-holl e Kanada, e Stadoù Unanet Amerika, en Aostralia, hag e Zeland-Nevez. Gant se e c’hellfe bezañ tost da 600 000 a frizegerien er bed hiziv.\n4 Gwelit ivez\nYezhoù ha rannyezhoù e Friz\nBoas e vezer da lavarout ez eus eizh rannyezh e frizeg ar c’hornôg : ar Skiermûntseagersk, komzet war enez Skiermûntseach (Schiermonnikoog e nederlandeg), peuzvarv ; an Hylpersk (pe Hindeloopers e nederlandeg), kaozeet e kêr Hylpen (Hindeloopen) ; ar Skylgersk (pe ar Westersk) hag an Aastersk, rannyezhoù an daou benn eus enez Skylge (Terschelling) ; ar Súdwesthoeksk, komzet war an douar-bras en ur c’horn-bro anvet de Súdwesthoeke ("korn ar mervent") ; an Noardhoeksk, a gaozeer er biz d’ar broviñs ; ar Wâldfrysk hag ar c’h-Klaaifrysk eo an div rannyezh pennañ ; ar Wâldfrysk (frizeg ar c’hoadoù) a vez komzet er reter hag ar c’h-Klaaifrysk (frizeg ar pri) er c’hornôg hag er gwalarn.\nEr Grennamzer uhelañ en em lede an douaroù annezet gant Friziz eus Brugge, e Flandrez Belgia hiziv, da su Danmark. En amzer-se eta e veze komzet frizeg a-hed arvor kreisteiz Mor an Hanternoz. Frisia Magna pe Friz Veur a reer c’hoazh hiziv an deiz eus ar rannvro-se.\nBro ar Friziz en he ledanañ\nUr yezh kar d’ar saozneg e oa ar frizeg da gentañ, met levezonet eo bet gant an nederlandeg e-pad meur a gantved, e-keit m’eo emdroet kalz ar saozneg. Bremañ e c’hell ar frizeg seblantout tost d’an nederlandeg evit an dud na ouzont ket anezhañ.\nKelennadur ar frizeg, Skol niv. 2\nAl Liamm, niv. 27, Gouere-Eost 1951\nThe Frisian language, 32 b., embannet gant proviñs Friz, Ljouwert, 1987\nWikipedia e frizeg.\nBackground on Frisian\nAn niveroù er rannyezhoù frizek\nAdtapet diwar « https://br.wikipedia.org/w/index.php?title=Frizeg_ar_c%27hornôg&oldid=1894090 »\nDernière modification le 5 C'hwe 2021, à 13:53\nKemmoù diwezhañ degaset d'ar bajenn-mañ d'an 5 C'hwe 2021, da 13:53.


teatr piba - Kinnig\nEn tu all d’ar bariadenn m’eo krouiñ en ur yezh minorelaet e fell deomp sellet a-dost ouzh darvoudoù hor mare, mont en-dro hor c’hevredigezh. Diaesoc’h- diaesañ eo an endro politikel ha sokial, hag e vezer techet da asantiñ da ginnigoù sevenadurel — a dalvezfe evit an holl —, kentoc’h eget digoriñ an nor d’ar re disheñvel o doare da soñjal ha da grouiñ. Perak neuze ez eo a-bouez selaou mouezhioù ar minorelezhioù, en ur zerc’hel kont deus ar meskajoù sevenadurel a zo deus outo ha deus an eskemmoù ?\nAl labour war ar c’hor, ar c’horf ha mouezh an aktour a zo e-kreiz ar jeu e-barzh hol labour. Un doare int da reiñ da gompren hor goulennoù war an identelezh hag ar yezh. kor hag istor ar c'hor, deus an hinienn d’an engroez war al leurenn. Nerzh ar c’hoari a-strolll o talvezout da reiñ da glevet an holl vouezhioù, kement istor zo ha kement mouezh a zo.\nUr gwir bariadenn eo deomp kinnig pezhioù-c’hoari e brezhoneg. Penaos bezañ komprenet gant an holl er vro hag e-maez ar vro, ha treuziñ an harzoù, gwir pe ijinet ? Penaos leurenniñ un oberenn evit ma vefe komprenet gant an holl, hep implij an ustitlañ pe an droidigezh war ar prim? Ur bariadenn deknologel, arzel, yezhoniel an hini ’vefe neuze ? Daoust hag e c’hellfe nerzh, korf ha mouezh an aktour sikour ac’hanomp da vont a-benn deus «kudenn» ar yezh ? Sed aze un hent labour-all evit ar strollad.\nPouezus eo deomp labourat war un dachenn resis, ur vro. Ne c’hell ket bezañ kaset hon raktres da benn hep al liammoù nag an darempredoù a vez pa vezer gwriziennet war un dachenn : un doare eo da vagañ an ijin hag ar varzhoniezh a zo e-kreiz hol labour krouiñ. Met beajiñ ha boulc’hañ hentoù a zo a-bouez deomp ivez, evel ar mont-ha-dont etre ar gwrizioù hag an divroañ: unan deus nerzh ar c’hrouiñ arzel eo, eienenn ar varzhoniezh. Ha pa vefe bresk eo ar c’hempouezh etre douaroniezh ar vro genidig hag hini an ijin ez eo prizius deomp.\n"L'universel, c'est le local moins les murs" Torga


Strolladoù dizalc'hour muianiverek en Inizi Feroe\nAccueil / À la Une / Strolladoù dizalc’hour muianiverek en Inizi Feroe\nMaxime TOUZE 9 septembre 2015\nParlamant Inizi Feroe e Tórshavn\nD’ar 1añ a viz Gwengolo e oa aet ar maout gant ar strolladoù dizalc’hour en dilennadegoù kannad en Inizi Feroe. Naontek sez o deus tapet diwar dri ha tregont er Parlamant lec’hel. Ur cheñchamant gouarnamant a vo, kollet eo bet gant ar virourien. Met n’emañ ket dalc’h an dizalc’hiezh c’hoazh e penn an dud.\nUr c’hengevreadur zo bet savet gant strolladoù eus an tu-kleiz evit an dilennadegoù-mañ. E-pad ar c’houlzad kabaliñ ne oa ket bet lakaet ar gaoz kement-se war an dizalc’hiezh. Ha sur a-walc’h e vo ur gouarnamant gant tud a-du hag a-enep an dizalc’hiezh. Ar strollad kentañ eo ar Social Democratic Party gant 25,1% hag eizh sez. Aksel Johannesen, o fenn, a vo moarvat ar Maodiern Kentañ. Met ret eo dezhe sevel un emglev gant daou strollad da nebeutañ. An eil strollad, eus an tu-kleiz ivez hag evit an dizalc’hiezh, eo ar Republic Party gant 20,8% ha seizh sez.\nKollet ez eus bet sezioù gant ar strolladoù eus an tu-dehoù, pa vefent a-du pe a-enep an dizalc’hiezh. C’hwec’h sez evit ar Popular Party (evit an dizalc’hiezh) ha c’hwec’h ivez evit an Union Party (a-enep). War-lerc’h e chom c’hwec’h sez rannet etre tri strollad dizalc’hour bihan, pep hini gant daou sez: Progress (frankizour), ar Centre Party (mirour) hag ar Self-determination Party (sokial-frankizour). Da lâret eo ez eus muioc’h a gannaded bremañ er Parlamant hag a sav a-du gant an dizalc’hiezh. Ar pezh a zo, n’int ket a-du diwar-benn penaos ha pegoulz e vefe mat embann an dizalc’hiezh. Ha pouez Danmark e penn an dud a zo pounner c’hoazh. Neuze ne vo ket tizhet o fal diouzhtu gant an dizalc’hourien.\nPartager la publication "Strolladoù dizalc’hour muianiverek en Inizi Feroe"


Ar barz prodig - Wikimammenn\nAr barz prodig\nKroaz ar Vretoned, 1910\nChomomp en Breiz Izel !\nKalz eus an dud yaouank a gwita o Breiz evit mont d’ar c’hêriou, eur wech tec’het diouz ar gêr ha kollet en mor houlennus ar c’hêriou bras, a zeu founnus d’ankouat ar vro ’lec’h ma ’z int ganet. Re wan evit stourm ouz kement a skoueriou hag a c’hiziou divalo pere a dall o spered, ar paour-kez Breizaded a ’n em lez da vean goneet, ha, tam ha tam, a zeu da yenât ha betek da wapat ha da gazout ar vroïg en pehini e deus bet ar vue.\nDre c’hras Doue, etouez ar re-ze, e kaver ive re-all, ’vit pere trouz ha safar ar c’hêriou n’int ket krenv awalc’h ’vit disc’hwrienni eus o c’halon envor al lec’hiou peuc’hus a vir en Breiz-Izel kement a bennadou evrus eus o bue ; ba hualet er bed kasonius-se, ar zonj eus dudi, karante ha frankiz bro o c’havel a drubuilh kement o spered, ma renkont dizrei d’ar gêr ’vit adkavet ar peuc’h.\nKement-se a zo c’hoarvezet, ’vit ar bla, gant eun den yaouank eus ma anaoudegez.\nAn den-man, pôtr a feson ha karet gant an holl, a dra zur, na vanke d’ean netra ’vit bean evurus en e vro. Gant se, kaner dispar, eur blijadur a vije klevet anean bemde o vont hag o tont d’e barkou, o tihun, gant e vouez skler, ekleo an traouiennou.\nMarteze ive, biken ne vije deut en e spered kwitât e vro, panevert aliou eur reder-bro bennak, a zilas ken don ar c’hoantegez-se en e galon, ma n’hallas stourm outi ; hag eun devez, en despet da zaërou ha da hirvoudou e dud glac’haret, ar marc’h-du a gasas anean trezek Pariz, ar mor fall a lonk, evit biken, ken liès a vugel da Vreiz-Izel.\nWar e lerc’h, en e vro, e lezas keun ha melkoni.\n« Arsa, eme ar re goz, setu unan ouspen tec’het diganimp ; eun den evel hennez an ije, koulskoude, ’n em dennet ervad dre aman. Red eo laret, evelkent e labour an diaoul e-unan, da chachan hon bugale da Bariz, elec’h, marvad, e c’hall dont a benn anê welloc’h a ze.\nAr re yaouank ive a glemme :\n— Sonjet ’ta, eur c’haner dispar evelse, a anvee kement a zoniou dereat, hag a ouïe kenkoulz kana da zanzal e c’hiz ar vro !…\nHag en gwirione, netra kaeroc’h evit klevet, en eurejou pe all, ’lec’h ma vank bombard ha biniou, eur vouez dispar evelse o tout da bakan mouez raouiet an « accordeon, » gant e goz polkaiou daonet, en eur ganan eur zonig vrezonek bennak, war eun tôn dereat, hag a ro d’an holl lec’h d’en em didui an eur c’hiz fur, giz o zud koz.\nMes petra talvee ar boan ’n em jalan ? Et e oa endro, ha, marvad ac’han da bell, marteze biken ken, ne vije gwelet er vro-man.\nPegen souezet ne oad ket eta o welet, da eur miz goude, ar pôtr o tigouezout, e valoden gantan ouz e zorn hag e drem laouen meurbed.\nAn holl, ’vel just, a glaskas goût raktal petra oa bet kiriek d’eun dizro ken buhan.\n— « Kalz a draou, emean, a zo bet kiriek da gement-se ; mes eun dra, dreist-oll : en Pariz, n’hallen ket kanan, hag an dra-ze a waske kement war ma spered, ma n’am mije plijadur abed.\nAboue an deiou kentan oan digouezet, n’am eus bet nemet eur c’hoant : distrei… distrei buhan. Ma mignoned, o welet ma fenn ken tenval, o deus gret o fosubl evit laouennât ac’hanon ; komz a rent d’in a deatrou, a cirquou ha me oar petra c’hoaz ? Ma fenn-me na oa ket gant ar seurt treo-ze, hag evidon-me, na teatr na cirque, na dalvee eur pardon, pe eun eured eus ma Bro Gerne. D’am zro, neuze, e konten d’eze ma zrubuilhou. Kalz anê, ouz ma c’hlevet, a zirolle da c’hoarzin. Darn-all ive a chome hunvreüs ; marvad, e tihunen en o c’hreiz eun envor, eur garante, na oant ket evit mougan, hag a boanie o c’halon eur c’hoantegez ha n’hallent ket frealzi. Rak, ma Doue, petra zo kiriek ive ma chom kalz, kalz a Vretoned da wenvi a gorf hag a spered en mansardou Pariz ?\nN’o deus ket peadra evit distrei d’o bro !…\n« An holl draou-ze, tudou kez, a re d’in eur boan vras, hag evit ’n em frealzi eun tammik, en em lakeen da zonjal em Breiz-Izel…\nO ! dousât hunvredigez en pehini en em welen o vont d’am farkou diouz ar beure, pe o tizrei d’ar gêr, d’an noz!… Eur vro dispar, ledet dirak ma zell, eur benveg war ma skoa, ma spered dinec’h, o kanan a greiz kalon eur zonig eus ma re garetan… hag e welen adarre ma zi bihan, ma bourkig koant ha ma zud karet… Eurus en em ankouaen em hunvreou, ken ma teue eur c’houisteladen garo, pe eun dourni vras bennak da zihuni ac’hanon d’ar wirione, ha da laret d’in pegen pell e oan diouz an holl draou gaer-ze.\nO !… neuze ar gounnar a groge ennon, ouzin ma-unan, ouz an « usine » daonet, en pehini, bemde, e renken gouzanv rebechou eur c’hoz « kontrevestr » kakous !\nGant rukun, e welen ar ruiou tenval leun a c’houez fall, dre bere, achu ma devez, e renken distrei bemnoz, poan awalc’h d’in, alies, o tiwal ma bue.\n« Ah ! n’eo ket eno e c’hallen bean en gortoz da glevet lapoused o kanan !…\nN’e ket eno, kennebeut, e c’hallen lezel ma mouez da vale war- he zra-la-la.\nHa, kouskoude, an noz-all, ma tistroen adarre d’am zoul kambr, ha ma oa, ’vel bepred, ma c’horf en Pariz ha ma spered en Breiz, hep sonjal, setu me krog gant eun tam zôn vrezoneg…\nKerkent, e klevis eur goz itron velget, en eur deul warnon eur zell disprizus, o laret d’eun otro pikous a oa ’n he c’hichen :\n— Est-t-il fou ?…\n« Ah « Fou ! » emeon dihunet ; ya, ya, « fou » awalc’h ’on, a dra zur, chom aman da leski en fonz an Ifern, pa ’man doriou ar Baradoz digor ouz ma gortoz !… Mes gorteit, Parizianed treut, ec’h an da « difoui » !\nDre ze, dec’h e ris ma fak, ha hep kemer ar boan, zoken, da laret kenavo da Bariz ha d’he c’haerderiou gwalc’hus, e ris kont, hep chipotal, gant ar c’hentan marc’h-du a gavis prest, da bellât ac’hanon diouti.\nO ! dre ma tostaen d’ar gêr, pa welen adarre parkou, koajou, maeziou kaer ba divent, ma c’halon, gant levenez, a dride ’barz ma c’hreiz. Hag eus a bell, du-ze, pa ’m eus gwelet chiminal ma zi koant o vogedi etouez ar gwe glas, am eus loskaet eur poz kan en pehini, gant eur galon dinec’het, am eus touet penoz biken mui ne c’hoantajen mont da glask fortun da Bariz, hag e labourjen ’pad ma bue da lakat ma zonj da vean hini ma c’henvroiz… »\nSetu aze, lennerien ger, ar pez a gontas an den yaouank-man diwar-benn e veach Paris. Ar wirione a lavare, rak tud-all, en Pariz gantan ha distroet aboue, o deus roet testeni a gement-se.\nAn hevelep respont, emeint-i, a roe bepred d’ar re a felle d’eze frealzi anezan.\n— Didrouzet d’in gant ho Pariz ! N’eus ket da laret, me renk distrei da Vreiz-Izel da ganan !\nHa breman adarre e ve klevet bemde ar maeziou o tregerni gant mouez kaer ar « Barz prodig. » Breman adarre e c’hallo didui yaouankizou e vro.\nKement-se a zo kaer meurbed. Mes kaeroc’h ha gwelloc’h e vije c’hoaz ma servichfe e skouer d’unan bennak, ma c’hallfe e genteliou sila kasoni ar c’hêriou en kalon e genvroïz, ha lakat dôn en o spered pegen dous eo bevan ha kanan war douar Breiz-Izel.\nAdtapet diwar « https://br.wikisource.org/w/index.php?title=Ar_barz_prodig&oldid=164661 »\nKemmoù diwezhañ degaset d'ar bajenn-mañ d'an 10 Du 2020, da 14:03.


Pierre Dac - Wikipedia\nAndré Isaac, anavezet evel Pierre Dac, ganet e 1893 e Châlons-sur-Marne, ha marvet e 1975 e Pariz, a oa ur c'homedian gall. E-pad an Eil brezel bed e oa brudet e vouezh skignet gant ar BBC adalek Londrez.\nE dud a oa Elzasiz yuzev, eus Niederbronn, aet da chom da vro-C'hall goude faezhadenn 1870. Kiger e oa e dad e Châlons-sur-Marne. Kaset e voe d'ar brezel e miz Eost 1914, en deiz war-lerc'h ma oa bet bloaz warn-ugent. Pa zistroas e oa bet gloazet div wech, ha berraet e oa e vrec'h kleiz eus 12 cm gant un obuz.\nEr bloavezhioù 1930 e veve e Pariz hag e kane er c'habaredoù : la Vache Enragée, le Coucou, le Théâtre de 10 Francs, le Casino de Paris, les Noctambules, la Lune rousse e Montmartre.\nSavet en doa ur gelaouenn fentus, L'Os à Moelle, ha kenlabouret gant Francis Blanche.\nE 1940 e kavas repu e Toloza er 42 Baloard d' Estrasborg araok gellet achap e miz Du 1941 evit mont betek Breizh-Veur .\nWar don La cucaracha e kane Pierre Dac e galleg er BBC e-pad an Eil Brezel-bed: Radio Paris ment, Radio Paris ment, Radio Paris est allemand. .\n↑ Le Lien, Niv. 14, lesamitiesdelaresistance.fr\nAdtapet diwar « https://br.wikipedia.org/w/index.php?title=Pierre_Dac&oldid=1824171 »\nKemmoù diwezhañ degaset d'ar bajenn-mañ d'an 10 Gen 2019, da 21:32.


Pajenn:Koñchennoù eus Bro ar Ster Aon.djvu/58 - Wikimammenn\nPajenn:Koñchennoù eus Bro ar Ster Aon.djvu/58\nda dremen gant eur pez pemoc’h lart-toaz a skub an hent gant e gof.\n« Gwelloc’h eo, » eme Laou, « eun tach a c’heller ober eun dra bennak gantañ eget eur berlezenn n’eo mat da netra. »\nHa Yann, lorc’h ennañ, a zo roet eur marc’h d’ezañ evit e bemoc’h, respet d’eoc’h.\nLaou avat n’eo tamm gwelloc’h. Al loenig koant (ar pemoc’h) a zo skuiz, ha ne fell ket d’ezañ finval eur meutad ken, mar plij ! Ne rafe ket hag e vefe lakaet eur varazad mez dirak e fri minoc’hellet ?\nDarbet eo da Laou mont er-maez anezañ e-unan. Hopal a ra war al loen paour a zo muzik brao gantañ. Sacha a ra Laou war e ziskouarn, bunta war e benn-adreñv, skei gantañ zoken, ar paour-kaez ! Labour aner eo, rak an aotrou a dou en e c’hiz, e kouezo kentoc’h an neñv war an douar eget ne ray heñ eur gammed.\nEn em chala a ra an tieg. N’eo ket hep gwir, neketa ?\n« Va marc’h, da vihana, ne oa ket maro !… »\nMet setu Reunan ar Flaouit gant e suterez. Ar pemoc’h a ra eun abadenn-dañs hep mont pelloc’h avat. Gant Reunan ez eus eur c’havr. Ar c’havr-se a vale avat, lammat, mont ha dont, e-giz eur wir c’havr a zo anezi, ken a c’hoarz Laou o sellout outi.\n« Va gavr a blij d’eoc’h, Laou ? » eme Reunan.\n« Ya ’vat. Lart eo, skañv eo, n’eo ket e-giz an tamm tra fall-mañ na da ket founnusoc’h eget eur velc’houedenn. »\nHa roet ar pemoc’h evit ar c’havr. Eur c’hard-eur ez a mat an traou en-dro. Met, pa vezer aet war an oad, e teuer abret da skuiza o vont en andoufiou, o vrellat da dreuzi an hent e-giz eun den mezo-dall, o pignat war ar c’hleuziou da douza an drez, hag oc’h ober e-giz-se diou ha teir gwech an hent.\nRak-se, Laou ne varc’hata tamm da rei e c’havr evit eun danvadez, pa gav Loeiz ar Meser, gant e vandenn, e pradou an Dreverz.\n« Al loenig-mañ a vez peoc’h gantañ. » emezañ, « ha ne rav poan na d’in na d’am hini goz. »\nGwir a lavare. Petra didrousaoc’h eget eur mennig ?\nN’eo ket pennfoll an danvadez, ne dourt ket (ar meot hepken a oar tourtal) ; hogen « meat » a ra, ha meat forz. Ne c’houlenn ket beza dispartiet diouz he c’hoarezed ha krial (gouela) a ra ouz ho c’huitaat, Laou gaez a sach warnezi,\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/58&oldid=146685 »\nKemmoù diwezhañ degaset d'ar bajenn-mañ d'an 28 Her 2018, da 13:01.


Saozneg - Wikipedia\nAr saozneg (English) eo ar yezh c'hermanek hag a vez komzet e Bro-Saoz. Alese eo deuet da vezañ yezh ofisiel meur a vro, da gentañ-penn hini ar Rouantelezh Unanet hag he zrevadennoù a-wezharall, en o mesk Stadoù-Unanet Amerika, Iwerzhon, Kanada, Aostralia, ha Zeland-Nevez. Ar saozneg zo unan ag ar yezhoù a vez kaozeet ar muiañ er bed.\nKomzet e : Rouantelezh Unanet\nEr bed a-bezh evel eil yezh\nKomzet gant : 380 000 000 evel yezh kentañ\nRenkadur : 3\nYezh ofisiel e : • Dre lezenn\nMeur a vro all er c'hCommonwealth\nStadoù Unanet Amerika\nKod SIL ENG\n1 Levezon ar saozneg\n2 Emdroadur ar yezh\n3 Rannyezhoù Bro-Saoz\nLevezon ar saoznegAozañ\nEdan levezon ar saozneg ez eus e-leizh a yezhoù arall, e tachennoù pouezus hiniv an deiz, da skouer en informatik hag en darempredoù a-bell, en armerzh. Ouzhpenn evit kement-se emañ deuet da vout pouezus-bras er bed, da gentañ a-gaoz da c'halloud an impalaeriezh saoz a-wezharall, ha surtout a-gaoz da c'halloud armerzh hag arme ar Stadoù Unanet. Ken pouezus emañ deuet da vout, mard eo ar yezh vrasañ en darempredoù etrebroadel, hag eilvet yezh ofisiel ur bochad broioù.\nEmdroadur ar yezhAozañ\nAr saozneg zo ur yezh c'hermanek hag a zo bet edan levezon ar galleg e meur a goulz. Al levezon-se a vez gwelet dre gaozioù hag a zo bet amprestet (déjà vu pe rendez-vous, div droienn c'hallek hag a vez implijet e saozneg) hag en ur bochad gerioù a zo savet diwar ur wrizienn latin c'hoazh ivez. Ar gerioù-se a zo deuet a-barzh ar saozneg dre e zarempredoù gant ar galleg: a-gaoz d'an dra-se emaint tostik-tra, er skritur, ouzh ar ger kar. Ar gerioù-se a vez kavet er saozneg a-c'houde ker pell, ma ne sella ket mui an Anglizien oute evel ouzh kaozioù gallek. Da skouer: difference, introduction, village, pure.\nUl levr saoznek a zo ul levr skrivet e saozneg.\nSaoznekaat a zo lakaat saoznekoc'h, pe e saozneg.\nSellit ouzh ar ger saozneg er\nWikipedia e saozneg.\nAdtapet diwar « https://br.wikipedia.org/w/index.php?title=Saozneg&oldid=1941951 »\nKemm diwezhañ d'an 13 C'hwe 2022 da 08:56\nKemmoù diwezhañ degaset d'ar bajenn-mañ d'an 13 C'hwe 2022, da 08:56.


Trésors de Bretania: Skoazellit BKD paludoù Gwenrann\nSkoazellit BKD paludoù Gwenrann\nE diwezh ar bloavezhioù ’60 e voe lakaet ar paludoù-holen en arvar gant raktresoù bras harpet gant dilennidi zo, war zigarez diorren an douristelezh war ragenez Gwenrann. Sevel a reas ar baludourien a-enep distruj danvez o micher, diaes o jeu c’hoazh dre ma oa an dastum holen-mor war goazhañ tamm-ha-tamm.\nNeuze e krogas ur prantad dek vloavezh stourm (1968-1978) kaset gant ar baludourien a oa en em strollet en ur bodad produourien.\nE 1978 e voe savet ur stummadur d’ar vicher a baludour evit an dud deuet. War ar memes tro e voe savet ur Bodad Kenberc’hennañ Douar-Labour evit sikour paludourien yaouank d’en em staliañ. Gant ar skodennoù kentañ e voe prenet hag adkempennet an holeneier kentañ.\nBev-mat eo c’hoazh spered ar BKD an deiz a-hirie. Meret eo gant ur c’huzul 9 den a youl vat, paludourien / paludourezed an div drederenn anezhe diouzh ret. Postet e vez gounidoù ar bloavezh er prenañ hag adkempenn holeneier all.


Buhez ar Sent/1912/Goulven - Wikimammenn\nBuhez ar Sent/1912/Goulven\n◄ Elisabeth Goulven Ar Seiz Breur merzer ►\nNavet devez a viz Gouere\nEskob, VIet kantved\nDaou Vreizad, daou bried, Glaoda ha Kologwenn, o tec’hel arôk ar Zôzon eus bro goz o zadou, a zouaras eun abarde war ôd Odena, en Leon. Dindan goad e oa neuze ar vro tro-war-dro ; ti ebet war an teven, nemet eun tamm lochen, en Brenguruz. Eun den goue ha kri a oa o chom enni a refuzas lojeiz d’an daou zivroad ; a refuzas d’eze, zoken, eur banne dour, daoust ma oa ar wreg yaouank o paouez lakat er bed ar bugel bihan a dlee bezan divezatoc’h sant Goulven.\nAn de war-lerc’h, koulskoude, e tiskouezas d’an ozac’h hent ar feunteun, hag e roas d’ezan eur pod da gerc’hat dour. Glaoda a gemeras ar wenojen a oa lavaret d’ezan, mes êt eur pennad er c’hoad, ar roudou ne oant mui anat hag e chomas da redek epad an de, hep kaout ar pez a glaske.\nPa zizroas diouz an noz, en em dolas d’an daoulin, an daerou en e zaoulagad, e-tal e bried hag e vugel hanter-varo, hag e pedas kalonek. An Otrou Doue a gemeras true outan hag a lakas da darzan, en e gichen, eun eienen a hanver feunteun sant Goulven.\nEun nebeut blaveziou goude, eun den pinvidik ha disher, e hano Gouzian, a gavas Goulvenig ken karantezus ma lakas e vezur, e zevel hag e skola, evel pa vije bet e grouadur. C’hoantât a rê, zoken, lezel gantan e beadra, mes ar bugel, troetoc’h war madou an nenv eget war madou an douar, a drugarekaas e vadoberour hag a ’n em dennas e-tal ar mor, en kreiz ar gouezeri, elec’h ma savas e beniti.\nEno e tremene e amzer etre ar beden, ar binijen hag al labour ; ober a rê bemde eur bale endro d’e vinihi, gant tri boz e-tal ter groaz en devoa savet : kroaz Prat ar Wern, kroaz an Draou ha kroaz ar Gouerven. Eun den santel, e hano Maden, a deuas da vevan gantan, hag o-daou e stagjont da zigoadan eun dachen tro-war-dro d’o c’hêr ; trevajou ken seder a zavas enni ma teuas Bretoned all da chom en o c’hichen hag a reas evelte. Hepdale, adalek meneiou Penn-ar-C’havr betek ar mor, elec’h koad ne oa mui nemet douar labour eus ar c’hentan.\nGoulven, ne weler ket en deve bet grêt, koulskoude, kalz a anaoudegez gant hini ebet eus e amezeien, nemet gant ar Joncour, eus a Blouneour.\nEun devez, ar zant a lavaras d’e vignon Maden :\n« Kê da gaout ar Joncour, hon mignon, ha lavar d’ezan :\n» Setu aman petra lavar d’it Goulven : « Evit diskouez da vignoniach, digas d’in en prof ar pez az pezo dindan da zorn, p’en em gavo ma c’hannad ganit. »\n» Ha n’eus forz petra vezo roët d’it gant ar Joncour, e trugarekaï anezan hag e tizroï hep sellet da brof arôk bezan dizro d’az peniti. »\nMaden a gavas ar Joncour oc’h arat, ha bras e oe nec’hamant heman pa glevas ar goulenn a read outan, rak ne gave netra a-zoare da gas da C’houlven. A greiz oll, e kemeras ter bozad zouar, en hano an Tad, ar Mab hag ar Spered-Santel, hag e lakas aneze en bruched Maden, en eur lavaret d’ezan o c’has d’e vestr.\nMaden a zizroas d’ar red, mes hepdale e oe red d’ezan mont goustatoc’h, rak kaout a rê e pounnerae e zamm hag e zaë a venne rogan dindan ar bouez. Ha setu hen ober eur zell war ar pez a zouge, ha gwelet oa troët an ter bozad douar en tri damm aour.\nEur skeuden goant eo hounnez, savet gant hon tud koz, evit lakat da vont don en hon spered ar vad a reas da Vreiz-Izel menec’h ha Bretoned Tremor. O teuler ar c’hoajou hag ar brouskoajou d’an traou, o tistrouezan hag o trei an douar, o deus tennet tensoriou anezan : dindan soc’h o alar, douar Breiz a zo bet troët en aour.\nWar a leverer, Goulven a oe grêt d’ezan, war e gozni, azezan war gador eskob Leon ; mes o vezan ne gave ket ar garg-ze diouz e zoare, e tec’has hag ec’h eas d’en em goach en eul lec’h dizro eus eskopti Roazon. Eno e varvas hag eno e oe sebeliet. Brud e zantelez a yeas abred dre Vreiz-Uhel ha Breiz-lzel.\nChapeliou en e enor a zo, pe a zo bet, en Edern, en Caurel, en Lanvellec hag en Loc-Maria Plouzane. Diou barouz, Goulc’hen, en eskopti Leon, ha Goulien, en eskopti Kerne, o deus e gemeret da batron.\nEr bla 1503, an ôtrou Mahyeuc, eskob Roazon, a roas da iliz Goulc’hen eun askorn eus brec’h he sant patron ; an otrou de Visdelou, eskob Leon, a c’houlennas hag en devoe, evit Kastel-Pôl, eul loden eus relegou sant Goulven : parousianiz Taule, Pleyber, Sant-Thegonnec, Guiclan, Gwicourvest, Gwitevede, Sant-Nouga, Plouenan, Plougoulm, Cleder, Trelaouenan, Plouvorn, Sibiril ha Plouescat a gemeras-peurz, d’an 10 a vezeven 1668, er prosesion bras a oe grêt en minihi Sant-Pôl evit kas relegou sant Goulven, eus iliz Sant-Per, d’an iliz-veur.\nSant Goulven, en amzer goz, a roas skoazel d’e genvroïz eneb ar gouezidi a ziskenne war an ôchou ; abalamour da ze, en em erbeder outan evit ma talc’ho da bellât gwalen ar brezel diouz hon bro gaer Breiz-Izel.\nPiou bennak a ro d’ar paour a ro da Zoue, ha gant eur c’honedigez vras : an neb a ro aluzen a ro nebeut a dra hag a reseo kalz : rei a ra eur skoëd, pe nebeutoc’h, ha reseo a ra eur rouantelez.\nSant Yan Damasen.\nAdtapet diwar « https://br.wikisource.org/w/index.php?title=Buhez_ar_Sent/1912/Goulven&oldid=37932 »\nKemmoù diwezhañ degaset d'ar bajenn-mañ d'an 28 Mez 2012, da 12:54.